Agong, Raja Permaisuri berangkat ke Singapura ￼

SEPANG: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong Tunku Hajah Azizah Aminah Maimunah Iskandariah hari ini berangkat ke Singapura bagi memulakan lawatan negara sehingga Jumaat ini.

Pesawat khas yang membawa Seri Paduka berdua berlepas dari Kompleks Bunga Raya, Lapangan Terbang Antarabangsa Kuala Lumpur (KLIA) di sini pada kira-kira 9.45 pagi.

Perdana Menteri Datuk Seri Ismail Sabri Yaakob dan isteri Datin Seri Muhaini Zainal Abidin hadir untuk mengucapkan selamat berangkat kepada Seri Paduka berdua.

Turut hadir mengucapkan selamat berangkat kepada Seri Paduka berdua ialah Menteri Luar Datuk Seri Saifuddin Abdullah, Ketua Setiausaha Negara Tan Sri Mohd Zuki Ali dan Ketua Pengarah Perkhidmatan Awam Datuk Seri Mohd Shafiq Abdullah.

Sebelum berangkat, Seri Paduka berdua menerima tabik Hormat Diraja daripada Batalion 1 Rejimen Askar Melayu Diraja dengan diiringi tembakan meriam 21 das dan lagu Negaraku.

Keberangkatan Seri Paduka berdua akan diiringi Ketua Setiausaha Kementerian Luar Datuk Seri Amran Mohamed Zin, Ketua Setiausaha Kementerian Pengangkutan Datuk Isham Ishak dan pegawai daripada Istana Negara, Jabatan Perdana Menteri serta Kementerian Luar.

Datuk Pengelola Bijaya Diraja Istana Negara Datuk Seri Ahmad Fadil Shamsuddin dalam kenyataan berkata lawatan negara itu dijadualkan berlangsung pada September lepas tetapi ditangguhkan susulan lawatan khas Seri Paduka berdua ke London, United Kingdom pada 16 hingga 21 Sept lepas bagi menghadiri Istiadat Pemakaman Negara Ratu Elizabeth Il.

Dalam rangka lawatan ke Singapura, Ahmad Fadil berkata Seri Paduka berdua dijadual berangkat melawat Asian Civilisations Museum dan Edible Garden City pada sebelah petang hari ini.

Pada keesokannya, Seri Paduka berdua dijadual menerima menghadap Perdana Menteri Singapura Lee Hsien Long dan isteri di Shangri-La Hotel Singapura, disusuli dengan majlis santapan tengah hari.

“Pertemuan ini merupakan kali kedua antara kedua-dua pemimpin dengan pertemuan kali pertama ketika Seri Paduka berangkat menyaksikan Formula 1 Singapore Grand Prix 2022 pada 2 Oktober 2022, atas persilaan rasmi Lee.

“Pada 5.00 petang hari yang sama, Seri Paduka berdua dijadual berangkat ke Majlis Sambutan Negara di The Istana, Orchard Road,” katanya.

Ahmad Fadil berkata, Seri Paduka berdua turut dijadualkan melakukan pertemuan dengan Presiden Singapura Halimah Yacob, disusuli dengan Majlis Santapan Negara.

“Pertemuan ini juga merupakan yang kedua antara kedua-dua pemimpin. Pada 18 September 2022, Seri Paduka berkenan menerima menghadap Halimah di London, United Kingdom.

“Pada ketika itu, kedua-dua pemimpin berada di London, bagi menghadiri Istiadat Pemakaman Negara mendiang Baginda Ratu Elizabeth Il,” katanya.

Pada Khamis (27 Oktober), Al-Sultan Abdullah dijadual berangkat melawat loji NEWater, disusuli dengan lawatan ke Kem Latihan Komando di Pasir Ris manakala Raja Permaisuri Agong dijadual melawat, antaranya National Library dan National Museum of Singapore.

“Pada sebelah malam hari yang sama, Seri Paduka berdua dijadual berangkat ke majlis santapan malam dan pertemuan dengan diaspora Malaysia di Singapura.

“Seri Paduka berdua dijadual mengakhiri Lawatan Negara ini dan berangkat pulang ke tanah air pada 28 Oktober (Jumaat),” katanya.

Ahmad Fadil berkata, lawatan negara itu mencerminkan hubungan dua hala yang rapat dan istimewa di antara Malaysia dan Singapura bermula sejak 57 tahun lepas.

Dari segi dagangan dua hala, dari Januari hingga Ogos 2022, jumlah dagangan Malaysia dengan Singapura ialah sebanyak AS$55.77 bilion iaitu 12.9 peratus daripada jumlah keseluruhan dagangan Malaysia, menjadikan Singapura sebagai rakan dagangan kedua terbesar Malaysia selepas China.

Singapura merupakan destinasi kedua terbesar eksport Malaysia selepas China dengan nilai AS$34.51 bilion. Singapura juga sumber kedua terbesar import Malaysia selepas China dengan nilai AS$21.26 bilion. – Bernama

See author's posts


DUN: Kerja naiktaraf terminal Sarikei

KUCHING: Kerajaan Sarawak menyediakan peruntukan RM100,000 untuk projek penambahbaikan terminal di Daerah Sarikei bagi 2023.

Timbalan Menteri Pengangkutan Sarawak, Dato Henry Harry Jinep berkata kerja-kerja naik taraf terminal itu termasuk mengecat bangunan terminal, menaik taraf tandas, papan tanda tambahan, penggantian jubin lantai dan lampu.

Beliau berkata demikian ketika menjawab soalan Ahli Dewan Undangan Negeri (ADUN) Repok, Dato Sri Huang Tiong Sii pada sidang Dewan Undangan Negeri hari ini.

Menjelas lanjut, beliau berkata kementeriannya pada masa ini tidak bercadang untuk membina dermaga baharu di Sarikei.

“Ini memandangkan dua terminal penumpang sedia ada masih selamat dan kukuh dari segi struktur serta mencukupi untuk memenuhi keperluan masyarakat setempat.

“Namun demikian, bagi 2023, peruntukan akan disediakan untuk penambahbaikan terminal tersebut,” katanya.

Oleh RYNNA SHA’ERRA

See author's posts


Pelajar IPTS, IPTA balik kampung mulai malam Isnin

KUALA LUMPUR: Seramai
1,128 pelajar Institusi Pengajian Tinggi Awam (IPTA) dan Institusi Pengajian
Tinggi Swasta (IPTS), akan balik kampung dalam tempoh 24 jam   bermula malam   Isnin lalu, kata Menteri Kanan (Kluster
Keselamatan) Datuk Seri Ismail Sabri Yaakob.

Beliau berkata,
daripada jumlah itu seramai 863 pelajar akan dihantar pulang dari zon tengah ke
zon utara malam Isnin lepas, manakala 265 pelajar akan dihantar pulang dari zon
utara ke zon tengah pada malam ini.

“Proses penghantaran pulang itu melibatkan
sembilan universiti, 49 buah bas, ke 17 destinasi.

“Bas akan disanitasi tiga jam sebelum
bertolak ke destinasi, selain bagasi yang dibawa pelajar   terbabit juga akan disanitasi,”
katanya pada sidang media harian mengenai PKP di sini semalam.

Beliau berkata,
setibanya pelajar di 租rop-off・ point
sekitar jam 9 hari ini, hanya seorang   ahli keluarga yang mempunyai kenderaan
dibenarkan mengambil pelajar tersebut, manakala bagi mereka yang tiada
kenderaan, pihak barisan hadapan akan menghantar pelajar terus ke rumah
masing-masing.

Ismail Sabri berkata,
makan-minum para pelajar tersebut akan disediakan semasa perjalanan.

Dalam pada itu   beliau berkata, penghantaran pulang pelajar
ke Sarawak dan Sabah pula
akan dilakukan bermula 1 Mei ini.

Ismail Sabri sebelum
ini menyatakan penghantaran pulang itu dijangka membabitkan 85 peratus atau
53,000 pelajar, dengan kerajaan terus menyediakan makan-minum 15 peratus yang
memilih untuk tidak pulang.

Isnin lalu Menteri
Pengajian Tinggi Datuk Dr Noraini Ahmad dalam kenyataan menyebut, pelajar yang
berada dalam zon hijau sahaja dibenarkan pulang ke kampung mereka yang juga
terletak dalam zon hijau. – BERNAMA

See author's posts


Sebar maklumat jelas, elak kekeliruan – Joseph Chieng

SIBU: Ahli Dewan Undangan Negeri (ADUN) Bukit Assek Joseph Chieng menggesa Parti Sarawak Bersatu (PSB) Cawangan Bukit Assek untuk berhenti berkongsi dan menyebarkan maklumat tidak benar bagi mengelak kekeliruan masyarakat.

Chieng berkata demikian sebagai respons kepada PSB Cawangan Bukit Assek berkenaan pemberian Insentif Akademik Pelajar Cemerlang Sijil Pelajaran Malaysia (SPM) baru-baru ini.

“PSB mendakwa Sekolah Menengah Kebangsaan (SMK) Bukit Assek dan SMK Sacred Heart tidak layak menerima insentif itu, sebaliknya SMK St Elizabeth layak memandangkan ia merupakan salah satu pusat mengundi Bukit Assek,” katanya.

“Untuk pengetahuan semua, SMK Bukit Assek dan SMK Sacred Heart berada dalam kawasan saya.

“Bagaimanapun, SMK St Elizabeth tidak, ia di bawah DUN Pelawan. Tahun lepas sudah saya jelaskan kepada ibu bapa mengenai insentif ini dan hadnya. Mereka faham,” katanya pada sidang media kelmarin.

Tegas Joseph Chieng lagi, insentif itu hanya untuk pelajar yang sekolahnya terletak dalam kawasan Dewan Undangan Negeri (DUN)  Bukit Assek sahaja.

“Saya tidak seperti wakil rakyat lain yang mengagihkan insentif mereka melalui permohonan di pusat khidmat mereka.

“Saya lebih memilih untuk mengagihkan insentif itu kepada sekolah dalam kawasan sendiri,” ujarnya.

Justeru, supaya tidak mengelirukan orang ramai mengenai pemberian Insentif Akademik Pelajar Cemerlang Sijil Pelajaran Malaysia (SPM) kepada pelajar sekolah di kawasannya.

Pada masa sama, beliau turut menegaskan bahawa dana projek transformasi luar bandar (RTP) dan projek kecil luar bandar (MRP) yang diberikan kepada setiap wakil rakyat, mempunyai had kerana ia hanya boleh diagihkan dalam kawasan pilihan raya masing-masing.

“Saya ingin mengingatkan bahawa ada juruaudit datang ke pusat khidmat saya dan mengaudit semua akaun MRP dan RTP saya. Jadi, saya tidak mempunyai sebarang isu mengenai perkara ini.

“Saya tahu apa yang saya buat. Jika saya membuat kesilapan, sudah tentu saya akan mengubahnya tetapi untuk ini, saya sangat biasa dengan kawasan pilihan raya saya. Saya juga bertanya kepada Jabatan Kerja Raya mengenai sempadan kawasan pilihan raya saya,” katanya.

Chieng justeru menggalakkan Presiden PSB Datuk Seri Wong Soon Koh serta PSB Cawangan Bukit Assek melakukan perkara sama dengan menawarkan insentif sedemikian rupa sebagai dorongan kepada pelajar dalam kawasan mereka.

Presiden Persatuan Bekas Pelajar SMK St Elizabeth (SEOSA), Elizabeth Tang mengesahkan bahawa sekolah itu berada dalam kawasan DUN Pelawan.

Sementara itu, Presiden Persatuan Bekas Pelajar Sacred Heart (SHOSA) Penghulu Yong King Sung turut menyokong Joseph Chieng berkata, walaupun Chieng suka membantu, beliau tidak melampaui batas dengan menyeberang ke kawasan pilihan raya lain.

Untuk rekod, seramai 254 pelajar yang mendapat 5A dan ke atas dalam peperiksaan SPM 2022 dari SMK Sacred Heart, SMK Methodist, SMK Bukit Assek dan Sekolah Menengah Katolik menerima Insentif Akademik Pelajar Cemerlang.

Oleh Tarani Lanting

See author's posts


53 projek bekalan air,bukti keprihatinan kerajaan

SARIKEI: Pelaksanaan 53 projek bekalan air berimpak tinggi di Bahagian Sarikei bernilai sekitar RM407 juta adalah bukti keprihatinan dan kesungguhan Kerajaan Sarawak dan Persekutuan menambah baik infrastruktur dan sistem bekalan air sekali gus menyelesaikan beberapa isu bekalan air di bahagian tersebut.

Menurut Jabatan Bekalan Air Luar Bandar (JBALB) Sarawak, pelaksanaan projek-projek ini telah dirancang dengan rapi dan teliti oleh Kementerian Utiliti Sarawak melalui JBALB dan Kementerian Pembangunan Luar Bandar (KPLB) Malaysia dengan pelaksanaan 46 Projek Rakyat.

Kata JBALB, dua projek ialah di bawah Rancangan Malaysia ke-11, dua projek KPLB, satu projek SCORE dan dua projek SAWAS bagi menampung permintaan bekalan air yang semakin meningkat di Bahagian Sarikei.

“Buat setakat ini, tiga belas projek bernilai sekitar RM30 juta iaitu, 34 Projek Rakyat, dua projek di bawah Rancangan Malaysia ke-11 dan dua projek KPLB telah siap dilaksanakan dan telah berjaya menangani isu bekalan air di beberapa kawasan di Bahagian Sarikei.

“Manakala 15 projek, iaitu 12 Projek Rakyat, satu projek SCORE dan dua projek SAWAS bernilai sekitar RM301 juta kini masih dalam peringkat pembinaan dan dijangka siap pada penghujung 2022.

“Di samping itu, satu projek KPLB bernilai sekitar RM76 juta kini berada dalam peringkat perancangan dan dijangka tender pada suku kedua tahun 2022,” katanya menerusi satu kenyataan media, semalam.

Dalam pada itu, menurut Menteri Muda Utiliti Sarawak (Bekalan Air) Datuk Dr. Abdul Rahman Junaidi yang turut melakukan lawatan kerja ke Projek Bekalan Air Bahagian Sarikei berkata, skop kerja bagi projek-projek ini merangkumi pemasangan saluran paip baharu, pembinaan tangki aras tinggi, pembinaan stesen pam penggalak, kerja-kerja menaik taraf loji rawatan air dan pembinaan muka sauk air mentah.

“Projek ini akan menambah baik sistem bekalan air sedia ada serta dijangka akan melonjakkan taraf sosioekonomi masyarakat setempat dan memangkin pertumbuhan ekonomi yang lebih mampan serta memberi jaminan kualiti kehidupan yang lebih baik kepada penduduk di Bahagian Sarikei terutamanya kepada penduduk di Julau, Pakan dan kawasan KJD, Meradong, Bintangor, Tanjung Manis, Belawai sehingga Pulau Bruit.

“Bagi menjamin kualiti bekalan air yang lebih baik dan berterusan di Bahagian Sarikei, JBALB Sarawak akan memastikan projek-projek yang kini dalam peringkat pelaksanaan akan disiapkan dalam jangka masa yang telah ditetapkan,” ujarnya.

Jelasnya, projek-projek tersebut merupakan sebahagian daripada Sistem Grid Bekalan Air Sarawak yang diilhamkan oleh Ketua Menteri, Datuk Patinggi Tan Sri Abang Johari Tun Openg untuk menyelesaikan isu bekalan air secara efektif dan menyeluruh.

Oleh EARL ANEK

See author's posts


670 petugas haji digerak ke Arab Saudi bagi jayakan operasi haji

SEPANG: Seramai 670 petugas haji akan digerakkan secara berperingkat ke Arab Saudi bagi menjayakan perjalanan operasi ibadah haji tahun ini, kata Pengarah Eksekutif Haji Lembaga Tabung Haji (TH) Datuk Seri Syed Saleh Syed Abdul Rahman.

Beliau berkata daripada keseluruhan petugas haji, 340 daripadanya adalah petugas kebajikan, petugas perubatan (296) manakala baki 34 petugas lagi adalah daripada agensi luar seperti Jabatan Pendaftaran Negara, Jabatan Kebajikan Masyarakat serta media tempatan.

“Semua petugas digerakkan secara berperingkat menerusi beberapa siri penerbangan sepanjang fasa pertama operasi haji tahun ini,” katanya kepada pemberita pada majlis pelepasan 160 petugas haji termasuk media ke tanah suci di sini hari ini.

Dalam perkembangan lain, Syed Saleh berkata TH masih menunggu keputusan daripada kerajaan Arab Saudi berhubung permohonan 10,000 kuota tambahan jemaah haji Malaysia tahun ini.

“Itu (rayuan kuota tambahan) terpulang kepada kerajaan Arab Saudi. Mereka mempunyai jawatankuasa untuk melihat dari segi permohonan-permohonan yang diterima dan dalam masa yang sama, mereka lihat juga dari aspek lain seperti kemudahan, prasarana dan sebagainya.

“Jadi tempoh untuk mereka menjawab semula kepada kita itu berbeza-beza, setakat ini belum lagi (keputusan kuota tambahan),” katanya.

Sementara itu, Editor Pertubuhan Berita Nasional Malaysia (Bernama) Kamarul Irwan Alias menyifatkan pemilihannya sebagai petugas media bagi musim haji tahun ini umpama ‘rezeki terpijak’ dan akan memberikan liputan terbaik.

“Sepatutnya di bawah Sistem Pendaftaran dan Giliran Haji TH, giliran saya adalah pada tahun 2109, bila Editor Eksekutif Perkhidmatan Berita Harlina Samson memaklumkan saya dipilih untuk membuat liputan operasi haji tahun ini, ia sesuatu yang sangat saya nantikan,” kata bapa kepada dua anak itu.

Kamarul Irwan berkata beliau bersama 12 petugas media agensi tempatan yang lain dijangka akan berada di sana hingga 10 Julai ini.

Penerbangan pertama jemaah haji negara akan bermula pada 21 Mei ini manakala penerbangan pulang terakhir adalah pada 1 Ogos depan.

Bagi tahun ini, hari Wukuf iaitu 9 Zulhijah dijangka pada hari Selasa, 27 Jun ini.

Sebanyak 98 penerbangan sewa khas digunakan untuk membawa kesemua jemaah haji Malaysia melibatkan Syarikat Penerbangan Malaysia Airlines dan Saudia Airlines.

Lapan stesen berlepas akan digunakan untuk para jemaah haji di seluruh Malaysia bagi urusan melapor diri antaranya di Kota Bharu, Kelantan; Kuala Terengganu, Terengganu; Alor Setar, Kedah; Bayan Lepas, Pulau Pinang; Senai, Johor; Kuching, Sarawak; Kota Kinabalu, Sabah dan Lapangan Terbang Antarabangsa Kuala Lumpur. – Bernama

See author's posts


De Boer bimbing Oranje

FRANK de Boer dilantik menjadi jurulatih baru Belanda, selepas perkara itu diumumkan oleh Persekutuan Bolasepak Belanda (KNVB) pada Rabu lepas.

Pemain ketiga paling banyak mewakili Belanda sepanjang zaman, De Boer menggantikan Ronald Koeman yang meletak jawatan awal tahun ini untuk mengambil alih Barcelona dan jurulatih sementara, Dwight Lodeweges.

“Bekas pemain antarabangsa berusia 50 tahun itu akan memimpin Oranje sehingga Piala Dunia pada tahun 2022,” kata KNVB dalam satu kenyataan.

De Boer akan segera memulakan tugasnya dan akan berada di padang  pada sesi latihan yang akan datang melawan Mexico dan Liga negara UEFa menentang Bosnia-Herzegovina dan Itali.

De Boer, pemain pertahanan yang mempunyai kelebihan kaki kiri beraksi bersama Oranje pada 1990 hingga 2004, melalui pelbagai pengalaman ketika menjadi jurulatih.

Dia kali pertama memulakan karier kejurulatihan di Amsterdam bersama pasukan gergasi Belanda, Ajax pada 2007 dan menjadi pembantu kepada Bert van Marwijk, bersama seorang lagi pemain yang sudah bersara, Phillip Cocu bagi membawa skuad Oranje mara ke perlawanan akhir Piala Dunia 2010 di Afrika Selatan.

Selepas itu beliau menjadi jurulatih sementara Ajax dan membawa pasukan itu menjadi juara Eredivisie pada musim 2010-11.

Pada 2014, De Boer memenangi kejuaraan kali keempat Eredivisie bersama Ajax, sekali gus menjadi pengurus pertama meraih pencapaian berkenaan dalam saingan liga Belanda.

Beliau meninggalkan Ajax pada 2016 untuk menandatangani kontrak selama tiga tahun dengan Inter Milan namun dipecat selepas 85 hari mentadbir susulan beberapa kekalahan.

Pada Jun 2017, De Boer diumumkan sebagai pengurus baru pasukan Liga Perdana Inggeris (EPL), Crystal Palace namun dipecat 10 minggu kemudian apabila Palace tewas dalam empat perlawanan pertama musim tanpa menjaringkan sebarang gol.

Dia diumumkan sebagai jurulatih baharu Atlanta United pada Disember 2018 dan

Memenangi  US Open dan Piala Campeones pada musim pertamanya bersama pasukan dari timur Amerika Syarikat itu serta mara ke final East Conference.

De Boer bagaimanapun meninggalkan kelab itu pada Julai selepas satu lagi siri kekalahan yang kemudianya dia didekati oleh KNVB.

De Boer  akan memulakan tusanya secara rasmi bersama KNVB di pusat latihan di  Zeist berhampiran bandar Utrecht, Jumaat ini. AFP

See author's posts


Pertanian berkelompok beri manfaat

BAU: Pembangunan pertanian di kawasan pedalaman perlu dilaksanakan secara berkelompok supaya pembangunan infrastruktur ladang dapat dilaksanakan dengan lebih teratur.

Timbalan Ketua Menteri, Datuk Amar Douglas Uggah Embas berkata, tanaman secara berkelompok itu memerlukan kemahiran dan pengetahuan teknikal yang kukuh supaya ia dapat mengeluarkan hasil seperti yang dijangkakan.

“Oleh itu, Program Pengembangan Community Extension Outreach (CEOP) akan dipergiatkan supaya lebih ramai penduduk di pedalaman dapat manfaat daripada program pengembangan seperti teknologi penanaman, cara untuk mengawal makhluk perosak dan juga amalan pertanian baik (myGAP) .

“Kerajaan berharap dengan CEOP ini lebih ramai petani akan dapat meningkatkan hasil pertanian, justeru meningkatkan pendapatan supaya mencapai RM4,000 sebulan sekeluarga,” katanya ketika berucap pada Majlis CEOP di Dewan Serbaguna Kampung Kopit, Bau semalam.

Tambahnya, program itu dilaksanakan atas dasar Kerajaan Sarawak untuk merapatkan hubungan dan kerjasama antara Jabatan Pertanian (khususnya Kerajaan) dan golongan keluarga tani di kawasan pedalaman.

Kerajaan Negeri Sarawak meluluskan peruntukan sebanyak RM9 juta untuk melaksanakan program pengembangan sebegini di seluruh Sarawak, tegas beliau.

Uggah yang juga Menteri Pemodenan Pertanian, Tanah Adat dan Pembangunan Wilayah memberitahu, kementerianny meluluskan peruntukan tambahan sebanyak RM1 juta untuk kawasan Serembu yang akan memanfaatkan seramai 198 orang dalam tanaman kelompok dan projek ternakan.

“Demi mencapai visi Sarawak untuk menjadi pengeksport makanan menjelang 2030, kita perlu berganding bahu memainkan peranan penting dalam pelaksanaan inisiatif kerajaan.

“Petani di Bau mesti mengambil peluang ini untuk memajukan industri pertanian. Ini adalah kerana sayur-sayuran dan buah-buahan masih tidak mencukupi dan belum dapat memenuhi permintaan pasaran,” jelasnya.

Seramai 250 peserta menghadiri program CEOP itu yang merangkumi dua sesi taklimat iaitu ‘Taklimat Penggunaan Racun Makhluk Rosak Tanaman Secara Selamat’ dan  ‘Program Taklimat myGAP’ yang disampaikan oleh Pegawai dari Pusat Penyelidikan Semenggok.

See author's posts


Wakil rakyat hulur sumbangan

DARO: Ahli Parlimen Igan, Ahmad Johnie Zawawi dan Ahli Dewan Undangan
Negeri (ADUN) Daro, Safiee Ahmad tampil menghulurkan sumbangan kepada 465 bilik
23 rumah panjang dan tiga kampuung di bawah program ‘Food Basket ‘ di sini
semalam.

Penghuni 23 rumah panjang dan tiga kampung terbabit terputusn hubungan
ekoran ketiadaan perkhimdatan bot ekspres dan bot laju susulan penguatkuasaan
Perintah Kawalan Pergerakan (PKP).

Bercakap kepada pemberita, Safiee Ahmad memberitahu, beliau bersama Ahmad
Johnie mengambil inisiatif itu untuk membantu semua penduduk yang terjejas.

“Penduduk di kawasan terbabit amat terkesan kerana ketiadaan pengangkutan
untuk mereka keluar ke bandar-bandar berdekatan bagi mendapatkan bekalan
makanan sepanjang pelaksanaan tempoh Perintah Kawalan Pergerakan (PKP) COVID 19
bermula pada 18 Mac lepas.

“Seperti yang kita sedia maklum, perkhidmatan bot ekspres, bot laju dan
moto bandung tidak beroperasi dalam tempoh PKP ini,” jelasnya.

Katanya, terdapat segelintir rumah panjang dan kampung tiada kedai runcit
dan kalau adapun sudah kehabisan stok barangan jualan.

“Dalam hal ini, kami berdua berusaha menyalurkan bantuan segera kepada
mereka yang terjejas mengikut keutamaan,” ujarnya.

Sementara itu, Ahmad Johnie memberitahu, peringkat pertama pengagihan bantuan
makanan tersebut melibatkan 421 pintu rumah panjang termasuk Kampung Sebena.

“Kita agihkan kepada mereka yang amat memerlukan terlebih dahulu secara
berperingkat-peringkat kerana pergerakan juga terhad dalam tempoh PKP ini,”
ujarnya.

Katanya, barang-barang keperluan yang dihantar ialah seperti beras, gula,
bilun, biskut, susu creamer, telur ayam dan minyak masak.

“Ini adalah inisiatif saya bersama Safiee Ahmad dengan bantuan Pusat
Khidmat DUN Daro dan Parlimen Igan.

“Semua ini adalah untuk membantu penduduk kawasan rumah panjang yang
terputusa rangkaian pengangkutan untuk keluar masuk. Semoga usaha dan
pelaksanaan urusan bantuan ini dipermudahkan,” ujarnya lagi.

Antara penerima agihan bantuan ialah Kampung Nanga Semah 70 pintu, Sebena
53 pintu, Pengaik 11 pintu.

Diikuti, Tuai Rumah (TR) Gitai 11 pintu, TR Empati enam pintu, TR Lissa 13
pintu, TR Lapok 11 pintu, TR Maggerat 20 pintu, TR Bala 20 pintu, TR Ujang
lapan pintu, TR Milong lima pintu dan Kampung Penasu 69 pintu.

Mohamadin 19 pintu, Cathreen 16 pintu, Micheal 25
pintu, Jimbau 13 pintu, Nira dua pintu, Kemarau dua pintu, Wih lapan pintu dan
Sebinjai 38 pintu.

See author's posts


Wolves mula pasang impian

TEMPAT kelima masih cukup bagus untuk layak ke Liga Juara-Juara UEFA musim depan bergantung pada keputusan rayuan Manchester City terhadap penggantungan dua musim daripada kejohanan Eropah.

Wolves kekal berkongsi mata dengan Manchester United di tangga kelima setelah meneruskan permulaan semula sempurna dengan kemenangan 1-0 ke atas Bournemouth.

Sama seperti kemenangan 2-0 di West Ham, Adama Traore dan Raul Jimenez bergabung memecahkan kebuntuan ketika pemain dari Mexico itu berjaya mananduk masuk untuk gol ke-24nya musim ini.

“Kami seperti sebagai sebuah kumpulan dan dapat mencapai apa saja,” kata Jimenez kepada BT Sport. “Kami harus bermimpi besar dan terus mempamerkan persembahan seperti ini,” katanya.

Kekalahan ini terus mengekalkan Bournemouth dalam kelompok tiga pasukan terbawah menerusi perbezaan gol dan kini ada tiga pasukan terikat dengan 27 mata ketika Aston Villa menjaringkan gol lewat apabila  seri 1-1 di Newcastle.

Skuad binbingan Dean Smith tampak bersedia untuk menyesali kegagalan mereka selepas gagal menyempurnakan banyak peluang sebelum separuh masa sebaik Dwight Gayle meletakkan Magpies di depan.

Penyudahan Ahmed El Mohamady hasil sepakan sudut Conor Hourihane menyelamatkan mata berharga.

“Ini mata yang menjengkelkan. Sebahagian besar permainan saya fikir kami adalah pasukan yang lebih baik,” kata bos Villa, Dean Smith. “Kami harus lebih klinikal.”

Segala harapan untuk Norwich menarik diri keluar daripada masalah sekarang kelihatan muram dengan Canaries mengalami kekalahan kedua di tempat sendiri dalam tempoh seminggu.

Michael Keane menjaringkan satu-satunya gol ketika Everton menang 1-0 di Carrow Road untuk bergerak di atas Arsenal di tangga ke-10.

Norwich kekal di tangga teratas, enam mata di bawah zon selamat. – AFP

See author's posts


Satu jendela, pelbagai khidmat

Bulan ini Pak Cik Aman mempunyai banyak bil untuk dilangsaikan.  Selain bil bulanan air, elektrik dan gas, bulan ini beliau perlu melangsaikan bayaran tahunan cukai pintu.

Destinasi beliau hari itu adalah ke pusat Service Sarawak, mengambil nombor giliran dan menunggu gilirannya tiba. Dalam tempoh kurang 15 minit, semua urusan dengan agensi-agensi berlainan ini sudah selesai.

Cepat, mudah dan efisien.  Itulah kelebihan Service Sarawak yang telah diperkenalkan di Kuching pada 1 Oktober 2018.  Melihat kepentingannya kepada rakyat negeri ini, maka Service Sarawak telah diperluaskan ke Sibu dan Miri pada 7 Oktober 2019.

“Sejak penubuhannya dua  tahun yang lepas, respons daripada orang awam adalah sangat menggalakkan. Ini terbukti daripada jumlah orang awam yang telah berurusan dengan Service Sarawak sudah mencecah seramai 825,908 orang sehingga 31 Disember 2020,” kata Timbalan Setiausaha Kerajaan Negeri (Transformasi Prestasi dan Penyampaian Perkhidmatan), Datu Dr. Sabariah Putit.

Menurut beliau, rata-rata maklum balas yang diterima tentang Service Sarawak amatlah positif sama ada secara bersemuka, melalui survei atau media massa.

“Secara keseluruhannya, tahap kepuasan pelanggan adalah tinggi iaitu 97%. Ini jelas menunjukkan bahawa orang awam amat berpuas hati dengan inisiatif ini, “ tambah beliau.

Malah sejak  mula beroperasi dari tahun 2018 sehingga 31 Disember 2020, jumlah transaksi di Service Sarawak sudah melebihi 1.28 juta dengan jumlah kutipan melebihi RM1.3 bilion.

Setakat 31 Disember 2020, terdapat 10 Service Sarawak Kiosk di seluruh Sarawak setakat.  Lokasi-lokasinya  adalah di Kuching (2) dan masing-masing satu di  Sibu, Miri, AEON Shopping Mall, Kuching, Aiman Mall, Samarahan, Hotel Sri Simanggang, Sri Aman, Park City Mall, Bintulu, Emart Riam, Miri dan Limbang Plaza di Limbang.

Sementara itu, perkhidmatan yang ditawarkan di Kiosk Service Sarawak adalah

Mengulas lanjut tentang Service Sarawak, Datuk Sabariah berkata Service Sarawak merupakan komitmen untuk mengubah Perkhidmatan Awam Sarawak (SCS) menjadi lebih efektif di dalam penyampaian perkhidmatannya dan untuk memudahkan transformasi Sarawak selaras dengan wawasan kepimpinan untuk mencapai status negeri berpendapatan tinggi, penyampaian perkhidmatan yang cemerlang dan akhirnya meningkatkan kualiti hidup rakyat untuk menjadi Negeri Bergerak Maju.

Malah ia juga merupakan satu lagi usaha transformasi di bawah Pelan Tindakan Transformasi Perkhidmatan Awam Sarawak ke arah kecemerlangan penyampaian perkhidmatan berorientasikan rakyat yang digerakkan oleh Kerajaan Sarawak sejak tahun 2010.

“Pelan Tindakan Transformasi SCS 10-20 ini bertujuan untuk menyediakan  platform yang berstruktur dan fokus di dalam mencapai visi “World Class Civil Service”,” kata beliau lagi.

Ia merupakan pelan komprehensif yang merangkumi lapan inisiatif utama iaitu Mengurus Perubahan Budaya, Pengurusan Bakat Sumber Manusia, Mengurus Keperluan Pelanggan, Inovasi & Kreativiti, e-Kerajaan, Kecemerlangan Penyampaian Program dan Projek, Transformasi Pengurusan Kewangan dan Pentadbiran Khas Perkhidmatan Perundangan Sarawak.

Pelaksanaan pelan transformasi ini nyata telah memberi impak yang tinggi dalam usaha untuk menambah baik sistem penyampaian perkhidmatan sektor awam di negeri Sarawak. Banyak inisiatif transformasi telah dicapai dibawah Pelan Tindakan Transformasi 10-20 ini.

Salah satu dari lapan inisiatif utama di dalam Pelan Transformasi ialah Mengurus Keperluan Pelanggan yang memberi penekanan kepada penyampaian perkhidmatan sektor awam yang berkonsepkan One Government at Your Service. Konsep ini berteraskan perkhidmatan sehenti dan bersepadu menerusi pelbagai saluran penyampaian iaitu “Single Window, Multiple Services through Multiple Channels”.

“Bagi merealisasikan konsep inilah maka Service Sarawak telah diwujudkan sebagai platform bagi memberi wajah baharu terhadap perkhidmatan barisan hadapan,” kata Datu Sabariah.

Setakat ini, sebanyak 34 agensi telah memperluaskan sebahagian  perkhidmatan mereka menggunakan platform Service Sarawak.

Agensi-agensi tersebut adalah 26 Pihak Berkuasa Tempatan (PBT) di seluruh Sarawak, enam agensi Pembekal Perkhidmatan Utiliti  seperti Sarawak Energy Berhad (SEB), Kuching Water Board (KWB), Sibu Water Board (SWB), Lembaga Air Kawasan Utara (LAKU), Jabatan Bekalan Air Luar Bandar (JBALB) dan Sarawak Gas, Jabatan Kebajikan Masyarakat dan Jabatan Perbendaharaan Negeri Sarawak.

Oleh HAINI DARANI

See author's posts


Tiga bahagian di Sarawak terjejas akibat banjir

KUCHING: Beberapa kawasan di tiga bahagian di Sarawak iaitu Sibu, Bintulu dan Miri kini terjejas akibat bencana banjir.

Menurut pihak Jawatankuasa Pengurusan Bencana Negeri (JPBN) Sarawak setakat 7.00 pagi pada Selasa, sebanyak lapan kawasan terjejas masing-masing di Sibu dan Bintulu manakala 14 kawasan termasuk dua sekolah telah terjejas di Miri.

Kawasan-kawasan yang terjejas di Bahagian Sibu ialah rumah persendirian Sungai Tamin, Rumah Janting, Klinik Kesihatan Sungai Arip, Rumah Magdeline Entayang, Jalan Ensurai, Rumah Leo Lanting Nanga Tabalong, Rumah Arun Nanga Tabalong dan Rumah Lesia Nanga Alat.

Di Bahagian Bintulu pula, antara kawasan yang terjejas ialah Kampung Kemunting, Gem Park, Kampung Asyakirin, Rumah Banyang Batu 8 Jalan Bintulu Miri, Kampung Setinggan Sungai Sibiew, Kampung Baru, Desa Damai dan Bukit Orang.

Manakala di Bahagian Miri, banjir telah menjejaskan Rumah Anthony Kedit, Logan Manok, Rumah William Anak Saba, Sungai Beluru, Rumah Dasu, Sungai Tisam Bukit Nyaming , Rumah Adin, Sungai Kelabit Bakong, Rumah Gerang, Sungai Bakong, Rumah Nazareth, Sungai Lutong Bawah, Rumah Keyai, Sungai Lutong, Long Bemang, Rumah James Ansi, Kampung Sungai Buloh B, Kampung Benawa, Kampung Long Maro, Rumah Vinvent, Sekolah Kebangsaan (SK) Sungai Kelabit dan SK Kuala Bok.

Sementara itu, satu Pusat Pemindahan Sementara (PPS) telah dibuka di Dewan Suarah Bintulu pada 31 Oktober 2022, 11.54 malam dengan 25 keluarga melibatkan sejumlah 77 mangsa telah ditempatkan di PPS berkenaan.

Difahamkan, mangsa-mangsa terbabit adalah dari Kampung Kemunting, Kampung Asyakirin, Desa Damai, Kampung Baru dan juga Bukit Orang.

See author's posts


RM1.3 juta beli alat ujian PCR Covid-19

KUCHING: Menteri Kerajaan Tempatan dan Perumahan, Dato’ Sri Dr Sim Kui Hian
mengucap terima kasih kepada pihak berkenaan kerana menghantar pesanan pertama
ujian PCR Covid-19 dari Kuala Lumpur petang semalam.

Dr Sim berkata, Kerajaan Sarawak membelanjakan RM1.3 juta untuk memesan
20,000 unit ujian PCR itu bagi mengesan virus Covid-19.

Beliau berkata, dengan tambahan peralatan ujian itu Hospital Umum Sarawak
(HUS) dan UNIMAS mulai minggu ini akan mampu mengadakan 2,000 ujian sehari
berbanding 250 ujian sekarang.

HUS dan UNIMAS merupakan dua entiti yang mempunyai makmal IMR disahkan bagi
menguji PCR Covid-19 di negeri ini.

Dr Sim sambil menasihati orang ramai supaya duduk di rumah berkata, dengan
memiliki lebih banyak peralatan ujian itu, negeri ini boleh mengekang wabak
Covid-19.

See author's posts


Kolonel Iban pertama selamat dikebumikan

KUCHING: Pegawai Tentera berbangsa Iban yang pertama dinaikkan pangkat Kolonel, mendiang Kolonel (B) Dunstan Nyaring Lawrence Angking telah meninggal dunia pada 23 September lalu.

Kenyataan rasmi yang dikeluarkan oleh Markas Divisyen Pertama Infantri Malaysia (1 Div) mengesahkan berita kehilangan veteran tentera ini.

Menurut kenyataan tersebut, mendiang menghembuskan nafas yang terakhir jam 6.15 pagi (23 September) di kediamannya, di sini.

Terdahulu, mendiang mula berkhidmat pada 1964 di pasukan Batalion Pertama Rejimen Renjer Diraja (1 RRD).

Pasukannya menempah tempoh kegemilangan pada ketika itu hasil daripada kejayaan membanteras pengganas Komunis di Sarawak.

Atas kecemerlangan tersebut, Kerajaan Sarawak menganugerahkan mendiang, sebagai pegawai yang diberi tanggungjawab untuk Battle Truncheon pada 19 November 1966.

Majlis penganugerahan tersebut disempurnakan oleh Yang di-Pertua Negeri Sarawak yang pertama, Tun Abang Openg Abang Sapiee.

Jenazah mendiang selamat dikebumikan di Tanah Perkuburan Kristian Angelican, Batu Kitang pada jam 9.00 pagi, Jumaat lalu.

Sementara itu, pihak Tentera Darat Malaysia (TDM) melalui Markas 1 Divisyen turut menzahirkan rasa duka dan mengucapkan takziah kepada keluarga mendiang atas kehilangan ini.

Oleh Akmal Adib Yusup

See author's posts


Pusat Pakar Perubatan Normah baharu dibina

RASMI… Datuk Patinggi Tan Sri Abang Johari Tun Openg melancarkan Makmal Katerisasi (Catheterization Laboratory (Cath Lab), Daftar Sel Stem Malaysia (MSCR) dan Pengimejan Resonan Magnetik (MRI) di Pusat Pakar Perubatan Normah di Kuching, semalam.

KUCHING: Kerajaan Sarawak akan membina Pusat Pakar Perubatan Normah yang baharu, dilengkapi hotel penginapan serta kemudahan teknologi baru dalam perubatan yang bertaraf dunia.

Premier Sarawak Datuk Patinggi Tan Sri Abang Johari Tun Openg berkata, pihaknya akan mendapat khidmat nasihat pakar bagi membantu mereka bentuk bangunan baharu itu nanti.

“Malah, pakar juga akan membantu apa kemudahan teknologi untuk peralatan hospital ini. Kita mahu mencari peralatan terbaik.

“Semua ini menelan kos yang banyak. Jangan bimbang, saya cuba cari dana bagi tujuan ini,” katanya.

Beliau berucap ketika melancarkan Makmal Katerisasi atau (Catheterization Laboratory (Cath Lab), Daftar Sel Stem Malaysia (MSCR) dan Pengimejan Resonan Magnetik (MRI) di Pusat Pakar Perubatan Normah di sini, semalam.

Bagaimana, beliau tidak menyatakan jumlah kos untuk membina pusat pakar yang baharu itu serta lokasinya.

Abang Johari berkata, sepanjang 34 tahun Pusat Pakar Perubatan Normah menampakkan kemajuan daripada sebuah hospital kecil yang dikenali tempatan kepada sebuah hospital bertaraf dunia.

“Kami menyedari bahawa kami perlu berganding bahu dengan pakar di hospital ini untuk membekalkan mereka dengan teknologi, supaya kedua-dua pihak doktor dan hospital boleh maju ke tahap piawaian bertaraf dunia.

“Kerajaan Sarawak akan mengintegrasikan Pusat Pakar Perubatan Normah dengan sistem Kepintaran Buatan (AI),” katanya.

Beliau yakin dengan pakar terkenal di hospital ini, dibantu dengan teknologi perubatan futuristik, dan penjagaan standard bertaraf dunia, Pusat Pakar Perubatan Normah sememangnya satu-satunya hospital yang menyediakan sijil akreditasi antarabangsa daripada Suruhanjaya Bersama (JCI)

“Belum ada hospital lain yang mencapai standard sebegitu di Malaysia Timur. Kita perlu mengubah pendekatan ini. Masa depan penjagaan kesihatan adalah dalam pencegahan, bukannya mengubati.

“Inovasi seperti Robot, Digital dan Kecerdasan Buatan (AI) dipercayai “pembantu doktor”. Malah salah satu potensinya adalah untuk membantu orang ramai kekal sihat supaya mereka tidak memerlukan doktor.

“Mungkin dalam masa terdekat, kita akan melihat kurang pesakit dalam hospital tetapi lebih ramai pesakit luar dan saya meramalkan AI adalah masa depan dalam kemajuan perubatan,” katanya.

Beliau turut menjelaskan seperti Pengimbas MRI terkini, sistem kateterisasi jantung dan pengimbas CT mempunyai AI yang digabungkan ke dalamnya.

“Itulah sebabnya peralatan ini lebih cemerlang daripada sekadar menyediakan imej perubatan.

“Kita kini bercakap mengenai ketepatan dan data komputer besar untuk pembinaan semula imej resolusi tinggi dan juga melihat ke dalam fungsi organ manusia.

“Saya bangga mengetahui bahawa di Pusat Pakar Perubatan Normah akan menjadi hospital pertama di Borneo yang menggabungkan Perisikan robotik dalam pemulihan,” katanya.

Oleh AZREEN KERIA

See author's posts


Bandar Spaoh bakal berkembang

SPAOH: Bandar Spaoh akan memerlukan lebih banyak tanah untuk pengembangannya pembangunan yang dijangka tidak lama lagi.

Timbalan Ketua Menteri, Datuk Amar Douglas Uggah mengatakan ini adalah untuk kawasan kedai baru, klinik, jabatan kerajaan dan perumahan kakitangan serta kawasan perumahan awam.

“Saya akan mengemukakan keperluan ini kepada Ketua Menteri, Datuk Patinggi Abang Johari Tun Openg semasa lawatannya ke Betong minggu depan,” Uggah yang merupakan Ahli Dewan Undagan Negeri (ADUN) Bukit Saban berkata demikian ketika melancarkan AgriCOP (Program Komuniti Jangkauan Masyarakat Pertanian) Jabatan Pertanian di sini, semalam.

Beliau berkata, kekuatan Spaoh adalah dalam pertanian moden dan mempunyai tanah besar di kawasan pedalaman.

“Itulah sebabnya kerajaan akan membina sebuah lapangan terbang, Bebuling STOLport untuk pengangkutan udara makanan yang dihasilkan di sini.

“Sementara itu, berbagai infrastruktur baharu juga sudah dilaksanakan.“Ini termasuk jambatan ikonik baru di seberang Sungai Paku, pusat pentadbiran baharu, memperbaiki sistem saliran dan pengairan dan jalan ladang.

“Masyarakat di sini sendiri perlu menyedari dan memperkuat Spaoh untuk maju dengan melibatkan diri dalam pertanian moden.

“Saya ingin membawa teknologi pertanian baharu di sini seperti penggunaan dron untuk pemantauan dan pengurusan tanaman, mesin penuaian padi dan lain-lain.

“Tetapi masyarakat harus setuju untuk menerima cara baharu ini untuk penuaian dan pendapatan yang lebih baik.

“Mereka harus terus bersatu dan terus menyokong kerajaan,” ujarnya.

Mengenai siri AgriCOP yang kini diatur di seluruh negara, Uggah mengatakan bahawa mereka akan menghebahkan kepada masyarakat mengenai pelbagai program pertanian moden jabatan ini.

Beliau berkata, orang ramai boleh menghubungi Jabatan Pertanian yang terdekat untuk mendapatkan maklumat dan nasihat sekiranya berminat dalam pertanian fertigasi atau hidroponik, pembuatan produk makanan dan penternakan.

Pada majlis itu, beliau turut menyampaikan geran sebanyak RM24,000 untuk membantu beberapa nelayan di sini untuk membeli peralatan memancing.

Turut hadir, Setiausaha Politik Ketua Menteri, Dr. Richard Rapu, Residen Betong, Friday Belik dan Pegawai Pertanian Bahagian Betong, Petrus Kang.

See author's posts


MAFI tidak terima laporan kekurangan bekalan makanan

CAMERON HIGHLANDS: Kementerian Pertanian dan Industri Makanan (MAFI) belum menerima sebarang laporan berhubung kekurangan bekalan makanan yang diimport dari India susulan peningkatan kes wabak Covid-19 di negara itu ketika ini.

Menterinya Datuk Seri Dr Ronald Kiandee berkata, pihaknya tidak menerima laporan mengenai ketidakcukupan bekalan makanan terutamanya bawang merah, beras dan daging yang diimport dari negara berkenaan terutamanya menjelang sambutan Aidilfitri, bulan depan.

“Setakat ini, belum ada kesan (kekurangan bekalan makanan) yang dihadapi di Malaysia. Maknanya kesan terhadap pandemik Covid-19 yang melanda India belum memberi kesan kepada bekalan makanan yang diimport.

“Namun, sekiranya terjadi (kekurangan bekalan makanan), kami akan memikirkan langkah yang sesuai bagi memastikan bekalan makanan negara sentiasa mencukupi.

Kerajaan sentiasa menitikberatkan mengenai aspek sekuriti makanan sejak pandemik Covid-19 melanda negara tahun lalu,” katanya.

Beliau berkata demikian kepada pemberita selepas mengadakan lawatan kerja dan merasmikan Pusat Kecemerlangan Pertanian Hijau Institut Penyelidikan dan Kemajuan Pertanian Malaysia (MARDI) Cameron Highlands yang turut dihadiri Ketua Pengarah MARDI Datuk Dr Mohamad Roff Mohd Noor di sini, semalam.

Media sebelum ini melaporkan, kadar kematian dan jangkitan harian Covid-19 di India mencatat rekod tertinggi dengan ribuan pesakit berada di ambang maut di seluruh negara itu.

Lebih 340,000 jangkitan baharu turut dilaporkan dalam 24 jam, menjadikan jumlah keseluruhan mencecah 16.5 juta kes, di negara kedua paling teruk terjejas akibat wabak itu selepas Amerika Syarikat.

Peningkatan mendadak kes Covid-19 itu dikaitkan kepada kemunculan varian baharu dan ‘super spreader’ atau perebak utama ketika India mengadakan pilihan raya baru-baru ini serta upacara keagamaan dihadiri jutaan orang. – Bernama

See author's posts


Harga makanan dunia paling mahal Mac 2022

BEBERAPA negara di Timur Tengah dan Afrika utara bergantung pada Ukraine dan Rusia untukminyak bijirin dan sayuran. • Foto AFP

ROM, Itali: Pertubuhan Makanan dan Pertanian (FAO)  yang merupakan agensi Pertubuhan Bangsa-Bangsa Bersatu mendedahkan bahawa harga makanan dunia meningkat hampir 13 peratus bulan lalu, lapor AFP  kelmarin.

Kenaikan harga itu yang merupakan rekod tertinggi setakat ini berpunca daripada pergolakan yang tidak berkesudahan di Ukraine. Perang di negara itu kini memasuki bulan kedua.

Indeks harga makanan FAO yang memantau komoditi makanan dalam dagangan global,  mencatat purata 159.3 mata bulan lepas berbanding 141.4 mata selepas semakan semula dilakukan bagi Februari.

Angka Februari sebelum ini diletakkan pada 140.7 mata yang merupakan rekod tertinggi  ketika itu.

Rusia dan Ukraine adalah pengeksport utama makanan ruji seperti gandum, jagung, barli dan bunga matahari. Semua produk tersebut dieksport keluar  menggunakan kapal-kapal melalui Laut Hitam.

Sejak pencerobohan Moscow berlaku enam minggu lalu, aktiviti eksport barang dagangan Ukraine turut  tergendala dan terhalang sekali gus menjejaskan bekalan makanan  dunia.

Pada bulan lalu, FAO menyatakan, harga makanan dan makanan haiwan ternakan boleh meningkat sehingga 20 peratus akibat konflik di Ukraine sekali gus meningkatkan risiko kekurangan zat makanan.

Indeks harga bijirin agensi itu meningkat 17 peratus pada Mac lepas,  manakala indeks minyak sayuran melonjak 23 peratus sekali gus bacaan tertinggi yang pernah dicatat oleh FOA.

Gangguan bekalan tanaman akibat perang telah memburukkan lagi situasi kenaikan harga komoditi makanan.

Ini kerana sebelum perang di Ukraine tercetus, harga komoditi makanan sudah berada pada paras tertinggi bagi tempoh 10 tahun disebabkan isu penuaian global.

Jumlah dangan bijirin bagi tempoh  2021/22 yang disemak,  merosot sebanyak 14.6 juta tan daripada unjuran bulanan sebelumnya kepada 469 juta tan dan kini dua  peratus di bawah paras 2020/21.

Unjuran stok bijirin dunia pada akhir 2021/22 juga menunjukkan pertambahan sebanyak 15 juta tan kepada hampir 851 juta tan.

Ini kerana FOA menjangkakan bahawa gangguan eksport akan menyebabkan kepada timbunan stok berskala besar di Ukraine dan Rusia. – AFP

See author's posts


Felda lakukan perundingan dengan MOF

KUALA LUMPUR: Lembaga Kemajuan Tanah Persekutuan (Felda) sedang berunding dengan Kementerian Kewangan bagi menerbitkan sukuk jaminan kerajaan untuk melaksanakan penstrukturan semula pinjaman.

Sekiranya berjaya, ia akan menjadi penerbitan sukuk kedua bagi Felda selepas terbitan pada 2018 bernilai RM2 bilion.

Menteri di Jabatan Perdana Menteri (Ekonomi), Datuk Seri Mustapa Mohamed berkata, selain itu, kerajaan telah menubuhkan pasukan khas yang dipengerusikan Tan Sri Abdul Wahid Omar untuk mencari kaedah terbaik bagi memastikan kemandirian dan kemampanan kewangan Felda demi manfaat warga peneroka.

“Pasukan ini telah mengadakan sesi libat urus dengan Lembaga Pengarah Felda, Pengurusan Kumpulan Felda, FGV dan pelbagai kumpulan berkepentingan untuk mendapatkan pandangan dan maklum balas berkaitan potensi dan penyelesaian isu berkaitan Felda,” katanya pada persidangan Dewan Rakyat semalam.

Beliau berkata demikian ketika menjawab soalan Datuk Jalaluddin Haji Alias (BN-Jelebu) mengenai perkembangan pelaksanaan kertas putih Felda setakat suku kedua 2020.

Mustapa berkata pasukan khas tersebut dijangka membentangkan laporan berkaitan pada Ogos 2020.

Beliau juga berkata kertas putih Felda yang dibentangkan di Dewan Rakyat pada 10 April tahun lepas telah menggariskan pelbagai strategi untuk dilaksanakan dalam jangka pendek, sederhana dan panjang.

Antara strategi utama yang telah dan sedang dilaksanakan adalah menambah baik tadbir urus korporat, menangani masalah aliran tunai dan merasionalisasikan pelaburan dan kepentingan, katanya.

“Pelaksanaan kesemua strategi tersebut disokong melalui peruntukan kewangan termasuk pemberian jaminan kerajaan bernilai RM6.23 bilion yang diberikan dalam tempoh empat tahun,” katanya.

Beliau berkata peruntukan tersebut meliputi program pembangunan peneroka bagi mendapatkan hasil baharu bernilai RM1 bilion serta penyiapan projek perumahan generasi baharu Felda atau PGBF yang terbengkalai pada RM250 juta.

Ia juga untuk menghapuskan faedah hutang kebun peneroka berjumlah RM2 bilion, pemberian pinjaman sara hidup dan pendahuluan hasil kepada peneroka berjumlah RM480 juta dan pemberian jaminan ke atas penstrukturan semula pinjaman Felda sebanyak RM2.5 bilion, katanya. – Bernama

See author's posts


DUN: Ada berita baik hari ini?

KUCHING: Mungkinkah ada berita baik diumumkan Premier Sarawak, Datuk Patinggi Tan Sri Abang Johari Tun Openg pada hari terakhir sidang Dewan Undangan Negeri (DUN) hari ini?

Beliau akan menggulung perbahasan petang ini dan sudah semestinya orang ramai ternanti-nanti apakah pengumuman itu nanti.

Turut menggulung perbahasan ialah dua lagi Timbalan Premier Sarawak iaitu Datuk Amar Douglas Uggah dan Datuk Amar Awang Tengah Ali Hasan.

Persidangan hari kelapan Mesyuarat Ketiga Bagi Penggal Pertama DUN Sarawak ke-19 bermula 9.04 pagi, ini.

Ia dimulakan dengan bacaan doa dan pemasyhuran daripada Speaker DUN Sarawak, Tan Sri Mohd Asfia Awang Nassar.

Mohd Asfia memaklumkan, satu mesyuarat tahunan akan diadakan segera  pada sebelah petang ini seperti yang dinyatakan dalam notis yang telah diedarkan.

Dalam pada itu, untuk persidangan terakhir hari ini, dua menteri dan Ahli Dewan Undangan Negeri (ADUN) tidak hadir iaitu Timbalan Menteri Pelancongan, Industri Kreatif dan Seni Persembahan (Pelancongan) merangkap ADUN Piasau, Datuk Sebastian Ting serta ADUN Pujut, Adam Yii.

Dalam pada itu juga, pembentangan Rang Undang-undang bagi bacaan kali ketiga, RUU Pembekalan (2023), 2022 dan usul untuk meluluskan anggaran perbelanjaan pembangunan bagi 2023 oleh Premier Sarawak. Akhir sekali, usul penangguhan daripada Timbalan Menteri Pengangkutan (Sungai dan Laut), Dato Henry Harry Jinep.

See author's posts


Ekspo, Minggu Tenaga Antarabangsa Jun ini

KUCHING: Ekspo dan Sidang Kemuncak Minggu Tenaga Antarabangsa (IEW) edisi kelima akan diadakan pada 13 hingga 15 Jun ini di Pusat Konvensyen Borneo Kuching (BCCK).

Timbalan Menteri Tenaga dan Kelestarian Alam Sekitar, Dr Hazland Abang Hipni, berkata IEW ini akan menjadi acara tenaga terbesar di Borneo dengan kehadiran seramai 5,000 pelawat perdagangan dan 500 hingga 700 delegasi dari seluruh dunia.

Katanya, acara itu akan menyerlahkan inisiatif Sarawak dalam menerajui industri sumber tenaga boleh diperbaharui dan meletakkan Sarawak sebagai hab tenaga bersih utama.

“Ekspo IEW 23 telah menarik pemain industri utama termasuk Shell Sarawak, Technip, JX Nippon Oil & Gas Exploration, Velesto Energy, Petronas, SEDC Energy, Sarawak Energy Berhad, Petroleum Sarawak (Petros), Lembaga Pembangunan Koridor Wilayah

(RECODA), Petra Energy, Huawei Technologies, Mubadala Energy dan banyak lagi.

“Selain itu, pavilion dari Singapura, China dan Malaysia juga telah mengesahkan kehadiran mereka.

“Oleh itu, kementerian kami dijangka akan mengumumkan beberapa pelaburan asing pada acara itu,” katanya.

Perasmian IEW akan disempurnakan oleh Premier Sarawak Datuk Patinggi Tan Sri Abang Johari Tun Openg pada hari pertama persidangan.

Hazland berkata, diadakan serentak dengan Ekspo itu ialah ceramah teknologi yang memaparkan pembentangan mendalam mengenai teknologi dan inovasi baru muncul, yang dibuka kepada semua pelawat dan juga pelajar.

“Dengan tema ‘Peralihan Ke Arah Masa Depan Karbon Sifar Bersih’, pelbagai teknologi tenaga boleh diperbaharui seperti solar, hidro dan biojisim akan dipamerkan.

“Sidang Kemuncak IEW 2023 selama dua hari ialah perhimpunan peringkat tinggi yang akan menampilkan lebih 20 penceramah dan ahli panel yang akan merangkumi tiga sesi panel yang menampilkan Meja Bulat Sarawak dan Indonesia untuk mendapatkan maklumat terkini,” katanya.

Oleh SHAHRUL QAIZAT

See author's posts


Produk sulaman dapat sambutan

KUCHING: ‘Di mana ada kemahuan, di situ ada jalan’ merupakan peribahasa yang mencerminkan keperibadian seorang anak Sarawak yang mencari rezeki menerusi jualan produk berasaskan sulaman di Semenanjung Malaysia.

Sunita Andrew Lunti atau mesra disapa Su, 35 berkata, beliau tidak pernah menghadiri kursus atau kelas khas berkaitan sulaman dan melakukannya berdasarkan kreativiti dan minat yang mendalam dalam bidang tersebut.

“Saya mula mendapat inspirasi setelah melihat pelbagai perkongsian menerusi media sosial Facebook dan saya usahakan untuk mencari idea bagi setiap ukiran sulaman tersebut.

“Antara produk berasaskan jahitan sulaman yang saya hasilkan dan jual ialah ‘selampai’ lelaki dan wanita, termasuk buat kanak-kanak, hiasan dinding dan sarung bantal sofa dan semua ini dihasilkan menerusi sulaman tangan,” jelasnya.

Su yang merupakan seorang suri rumah sepenuh masa dan ibu kepada seorang anak lapan tahun memberitahu, beliau sentiasa mendapat sokongan padu daripada suami, ahli keluarga dan rakan-rakan untuk terus menghasilkan produk sulaman tersebut.

“Setakat ini, saya bersyukur kerana saya mendapat tempahan yang memberangsangkan dari para pembeli.

“Semua produk yang dihasilkan adalah idea asal saya sendiri dan saya membuat sulaman yang ditempah berdasarkan permintaan para pelanggan.

“Saya mengusahakan perniagaan ini bermula dari rumah dan kini masih bekerja dari rumah sejak dari tahun 2019 dan saya sentiasa berusaha untuk menghasilkan sesuatu yang lain daripada yang lain,” tambahnya.

Ketika dihubungi Utusan Sarawak, anak jati Iban yang berasal dari Bintangor tersebut menzahirkan harapan untuk memiliki galeri serta kedai perniagaan sulaman miliknya sendiri suatu hari kelak.

See author's posts


Bukit Aman pastikan arahan PKP dipertingkat

PETALING
JAYA: Polis Diraja Malaysia (PDRM) akan terus memperketatkan penguatkuasaan
agar kadar pematuhan terhadap Perintah Kawalan Pergerakan (PKP) meningkat
kepada 100 peratus di seluruh negara.

Pengarah
Jabatan Keselamatan Dalam Negeri dan Ketenteraman Awam (KDNKA) Bukit Aman, Datuk Seri Acryl Sani Abdullah Sani berkata, ini
berikutan masih terdapat segelintir orang awam yang tidak mematuhi arahan PKP.

Beliau
berkata, antara alasan diberikan mereka tidak munasabah dan kononnya tidak tahu
mengenai arahan PKP yang sudah masuk hari ke-16 pelaksanaannya semalam.

“Sebagai
contoh, alasan keluar rumah untuk membeli roti, air dan rokok pada jam  11 malam adalah tidak munasabah kerana orang
awam sudah diberitahu bahawa semua kedai ditutup pada jam 8 malam serta tidak
dibenarkan keluar rumah selepas 10 malam.

“Orang
awam perlu peka dan mematuhi arahan PKP yang dikeluarkan pihak berkuasa bagi
membendung penularan wabak Covid-19,” katanya ketika ditemui pemberita di Plaza
Tol PJS2, di sini, tengah malam Rabu lepas.

Acryl
Sani berkata, pihaknya serius dan mahu arahan PKP itu dipatuhi orang awam di
seluruh negara agar wabak berkenaan dapat dibendung.

“Ketika
ini, kita semua sedang melawan sesuatu yang tidak nampak (wabak Covid-19),
sekiranya kita leka maka ia akan menggagalkan misi untuk memastikan kadar kes
direkodkan kepada sifar,” katanya.

Sementara
itu Ketua Polis Daerah Petaling Jaya, ACP Nik Ezanee Mohd Faisal berkata,
pihaknya telah mengenal pasti beberapa lokasi di daerah itu yang dianggap
‘meriah’ apabila masih ramai orang awam ingkar arahan PKP di kawasan tersebut.

Beliau
berkata, berdasarkan pemerhatian pihaknya, lokasi berkenaan adalah di Taman
Medan, Taman Dato Harun, Ara Damansara dan Damansara Damai, di sini.

“Pihak
polis akan memberi nasihat dan amaran terlebih dahulu kepada orang awam supaya
tidak keluar rumah sebelum jam10 malam.

“Sekiranya masih ada orang awam yang ingkar
arahan PKP (selepas 10 malam), kami akan terus membuat tangkapan,” katanya. –
BERNAMA

See author's posts


Segak, bergaya tampil busana Merdeka

SEMANGAT PATRIOTIK…Temenggong Datuk Wan Hamid Edruce Tuanku Mohamad bersama Abduraya AbdulGafor @ Abdul Gapor, para tetamu kenamaan yang lain serta kanak-kanak dari Tadika KEMAS mengibarkanJalur Gemilang bersempena sambutan Hari Kebangsaan 2022 P.212 Sibu.

HUJAN membasahi bumi di awal pagi tidak mematahkan semangat warga ibu bapa serta sejumlah 557 kanak-kanak menghadiri Sambutan Hari Kebangsaan 2022 di Taman Selera Harmoni anjuran Jabatan Kemajuan Masyarakat (KEMAS) P.212 Sibu baru-baru ini.

Anak-anak comel dari 49 TABIKA KEMAS dan dua TASKA KEMAS dari kawasan P.212 Sibu tersenyum lebar dengan pakaian busana merdeka yang begitu segak dan bergaya masing-masingnya.

Pertemuan sebegini yang sangat dinanti-nantikan oleh sekalian yang hadir setelah dua tahun tiada bersua muka akibat wabak pandamik Covid-19 umpama tiada pernah ketemu untuk sedekad lamanya sepertimana terpancar jelas dari riak wajah serta senyuman di antara mereka yang hadir.

Sementara itu, kehadiran tetamu kehormat Temenggong Datuk Wan Hamid Edruce Tuanku Mohamad yang mewakili Timbalan Menteri Pendidikan, Inovasi dan Pembangunan Bakat I Dr Annuar Rapaee menyerikan lagi suasana majlis tersebut.

Di antara objektif utama Sambutan Hari Kebangsaan 2022 kawasan P.212 Sibu ialah untuk menanamkan sikap sayang dan cinta kepada negara, menanam rasa hormat dan menghargai warga emas sebagai warga pembangunan negara serta memupuk dan memperkukuh semangat setia pada negara.

Selain itu, bertujuan menyemai rasa syukur dan menghargai kebebasan serta kemerdekaan negara dan juga menjalin kerjasama dikalangan Jabatan KEMAS dengan ibubapa serta masyarakat amnya.

Pegawai KEMAS Bahagian Sibu, Abduraya Abdul Gafor @ Abdul Gapor turut hadir bersama.

Walaupun hujan terus membasahi bumi, namun beberapa aktiviti yang telah dirancang terus dilaksanakan dengan lancar dan penuh semangat patriotisme.

Beberapa aktiviti yang dipertandingkan ialah Busana Merdeka, Mercu Tanda, Sepanduk Terbaik dan juga Kreatif Merdeka.

Oleh RAIHAN OMERA KAUSAR

See author's posts


Rakyat diingatkan kekalkan perpaduan kaum – Mawan

KUCHING: Semua rakyat negeri ini tanpa mengira di bandar atau luar bandar diingatkan untuk terus bersama mengekalkan perpaduan kaum yang sedia ada, kata Ahli Dewan Undangan Negeri (ADUN) Pakan, Tan Sri William Mawan Ikom (gambar).

Menurut beliau, pembangunan sesebuah negara atau negeri itu tidak akan dapat dicapai sekiranya ada perpecahan dikalangan rakyat pelbagai kaumnya kerana ia menjejaskan pentadbiran pemerintahan.

“Jika kita bersatu padu sebagai sebuah bangsa Malaysia, kita akan terus bergerak ke hadapan tetapi sekiranya kita berpecah atau tersilap langkah maka hala tuju menjadi sebuah negara maju tergendala.

“Dengan mengambil contoh sepanjang 63 tahun kita Merdeka, ia bukan satu perkara senang untuk dicapai atau diberikan begitu sahaja tetapi ia adalah hasil daripada perpaduan semua bangsa dalam memajukan negara.

“Kita perlu ingat perkara kecil juga kadang kala boleh mencetuskan perpecahan kita, maka itu bersamalah kita, sama ada kita di Pakan atau yang mana sahaja untuk terus mengekalkan perpaduan,” katanya.

Beliau berkata demikian merasmikan Program Merdeka@Komuniti 2020 sempena sambutan Bulan Kebangsaan anjuran Jabatan Penerangan Daerah Pakan di Rumah Janang, Sungai Wong, Pakan pada Selasa.

Mawan berkata, bukan sahaja perpaduan dikalangan kaum, tetapi juga hubungan baik antara kerajaan negeri dan persekutuan juga harus dikekalkan agar rakyat mendapat manfaat pembangunan yang diberikan.

“Hubungan yang baik peringkat nasional dan negeri juga amat penting dimana sekarang kita dapat melihat antara Perikatan Nasional (PN) dan Gabungan Parti Sarawak (GPS), banyak dasar telah dilaksanakan.

“Ini menunjukkan kedua-duanya adalah sehati dan sebagai contoh dalam menghadapi wabak Covid-19, kerajaan persekutuan telah mewujudkan dasar yang merangkumi semua rakyat termasuk di Sarawak,” tegasnya.

Bagi kerajaan negeri sendiri kata Mawan, banyak perancangan dan pembangunan yang sedang dan akan dilaksanakan kerajaan GPS termasuk di kawasan Pakan.Bukan sahaja kemudahan berlandaskan bekalan elektrik, bekalan air dan jalan raya malahan katanya kerajaan negeri telah mencadangkan pelan induk pembangunan menyeluruh bagi kawasan Pakan, yang meningkatkan sosio ekonomi di daerah itu.

Katanya, hampir 100 peratus masyarakat di Pakan menerima bekalan elektrik sementara 60 peratus telah menerima bekalan air, yang mana ia akan diperluaskan lagi bekalan dari masa ke masa.

Bagi projek jalan raya kata beliau, antara yang paling ketara adalah projek jalan ke ulu Julau yang merangkumi tiga fasa, dengan fasa pertama yang menelan kos RM61 juta diikuti fasa kedua (RM122 juta) dan fasa ketiga (RM139 juta).

Sementara itu mengenai program yang dianjurkan, Mawan berharap semua masyarakat bersama-sama menghayati erti kemerdekaan yang dicapai oleh negara ini.

Katanya, ia amat penting untuk dihayati agar dapat menghargai sumbangan dan pengorbanan pemimpin terdahulu.

See author's posts


Lebih dua juta dijangkiti di Amerika Latin

BOGOTA: Wabak Covid-19 terus mencengkam negara Amerika Latin apabila virus maut itu kini sudah menjangkiti lebih dua juta orang pada Isnin, lapor agensi berita Anadolu.

Brazil mempunyai lebih sejuta kes dan mencatatkan lebih 51,000 kematian.

Mexico pula melaporkan lebih 4,700 jangkitan baharu dalam tempoh 24 jam, menjadikan kes kini melebihi 185,000 dan lebih 22,000 orang terkorban.

Di Mexico City, pasar, restoran dan perniagaan lain yang sepatutnya dijadual dibuka semula pada Isnin ditangguhkan apabila pihak berkuasa memutuskan melanjutkan sekatan pergerakan untuk tempoh seminggu lagi.

Pada Isnin juga menyaksikan Chile mengatasi Sepanyol dalam jumlah kes.

Dengan populasi 18 juta, jumlah yang dijangkiti virus di negara ini meningkat menjadi 246,963.

Sementara dengan jumlah populasi kira-kira 47 juta penduduk, Sepanyol melaporkan 246,504 kes, menurut data Johns Hopkins University.

Peru mencatatkan 2,511 kes baharu Covid-19, peningkatan perlahan dalam masa enam minggu.

Jumlah keseluruhan kes 257,447 dan seramai 8,223 pesakit meninggal dunia.

Peru negara kedua mecatatkan kes tertinggi di Amerika Latin selepas Brazil dan yang ketujuh di dunia.

Uruguay pula mencatatkan 37 lagi kes baharu di Treinta y Tres. Tiga hari lalu, negeri ini hanya mempunyai 12 kes aktif.

Presiden Luis Lacalle Pou mengumumkan sekolah di Treinta y Tres yang dibuka semula 1 Jun lalu akan ditangguhkan hingga 3 Julai.

Terdapat juga lima kes baharu di bandar Montevideo dan Canelones. Secara keseluruhan, Uruguay mencatatkan 882 kes dengan 25 kematian. – Bernama

See author's posts


Abang Jo terima dua kunjungan hormat

KUCHING: Datuk Patinggi Abang Johari Tun Openg menerima dua kunjungan hormat bertempat di pejabatnya Wisma Bapa Malaysia, Petra Jaya, di sini, semalam.

Kunjungan pertama adalah daripada Pertubuhan Peladang Negeri Sarawak yang diketuai oleh Menteri Muda Permodenan Pertanian, Tanah Adat dan Wilayah, Datuk Dr. Abdul Rahman Ismail yang juga Pengerusi Pertubuhan Peladang Negeri Sarawak.

Tujuan kunjungan adalah membincangkan perkara berkisar mengenai pembinaan bangunan baharu Pertubuhan Peladang Sarawak dengan peruntukan sebanyak RM20 juta oleh Kerajaan Sarawak kepada pertubuhan berkenaan.

Sejurus selepas itu, Abang Johari menerima kunjungan hormat daripada Pengerusi Jawatankuasa Khas Pembaikan Sistem dan Undang-Undang Pilihan Raya Tan Sri Datuk Sri Panglima Abdul Rashid Abdul Rahman bagi membincangkan mengenai laporan terkini mengenai penambahbaikan sistem pilihan raya di Malaysia dan beberapa perkara lain yang berkaitan.

Turut serta mengiringi Pengerusi berkenaan adalah Ketua Eksekutif Jawatankuasa tersebut, Amerul Muner Mohammad.

See author's posts


Barangan lateks sumbang 83.1 peratus jumlah eksport produk getah

TERDAPAT PRESTASI TERJEJAS… Subsektor sarung tangan bagaimanapun menunjukkan penurunan sebanyak 66.2 peratus bersamaan RM6.04 bilion dalam tempoh tiga bulan pertama 2022, daripada RM17.86 bilion dalam tempoh sama pada 2021. Sarung tangan pembedahan kekal sebagai pendapatan tertinggi dengan pendapatan eksport hampir RM561.7 juta, meningkat hampir 13.3 peratus daripada tahun sebelumnya manakala benang lateks naik 21.8 peratus kepada RM240 juta berbanding RM197.1 juta pada tahun lepas. Pengeluar sarung tangan perlu menukar tumpuan mereka kepada pemain industri bukan perubatan sebagai pelanggan berpotensi dan utama mereka untuk menjadikan industri itu lebih menguntungkan dan terus berkembang maju daripada memberi tumpuan kepada sektor penjagaan kesihatan.

KUALA LUMPUR: Prestasi eksport getah pada suku pertama 2022, menyaksikan barangan lateks menyumbang 83.1 peratus daripada jumlah eksport produk getah, dengan subsektor sarung tangan kekal sebagai penjana pendapatan eksport terbesar untuk industri getah, menurut Majlis Getah Malaysia (MRC).

Dalam kenyataan katanya, subsektor sarung tangan bagaimanapun menunjukkan penurunan sebanyak 66.2 peratus bersamaan RM6.04 bilion dalam tempoh tiga bulan pertama 2022, daripada RM17.86 bilion dalam tempoh sama pada 2021.

Kateter mencatatkan peningkatan sebanyak 66.5 peratus kepada RM113 juta dan produk buih menunjukkan kenaikan yang ketara sebanyak 204.2 peratus kepada RM106.1 juta.

Bagi prestasi eksport produk getah kering pada suku pertama 2022, tayar yang merupakan eksport terbesar dalam sektor produk getah kering mencatatkan peningkatan sebanyak 4.5 peratus berbanding tempoh sama pada 2021, naik daripada RM429.9 juta kepada RM449.1 juta.

Aspek ketara lain termasuk barangan getah perindustrian, yang terdiri daripada produk untuk sektor automotif, perlombongan dan pembinaan, mencatatkan RM377.2 juta (23.2 peratus), diikuti barangan getah am sebanyak RM375 juta (9.7 peratus) dan kasut sebanyak RM150.1 juta (4.1 peratus).

Amerika Syarikat (AS) kekal sebagai pengimport utama negara untuk tayar, meningkat sebanyak 17.6 peratus berjumlah RM 193.6 juta, berbanding tempoh sama pada tahun lepas.

Secara keseluruhannya, bagi tempoh Januari-Mac 2022, MRC berkata jumlah eksport getah dan produk getah Malaysia susut 52.8 peratus kepada RM10.298 bilion daripada RM21.839 bilion dalam tempoh sama pada 2021, sebahagian besarnya berikutan penurunan eksport barangan lateks iaitu sarung tangan dan berikutan peralihan negara ke fasa endemik.

Sementara itu, MRC berkata, inisiatif semasa adalah ke arah mewujudkan nilai untuk industri getah Malaysia bagi memastikan ia kekal berdaya tahan, berdaya saing dan mampan.

Ketua Pegawai Eksekutif MRC, Nor Hizwan Ahmad berkata, pengeluar sarung tangan perlu menukar tumpuan mereka kepada pemain industri bukan perubatan sebagai pelanggan berpotensi dan utama mereka untuk menjadikan industri itu lebih menguntungkan dan terus berkembang maju daripada memberi tumpuan kepada sektor penjagaan kesihatan.

“Pemain industri perlu mengkaji cara dan kaedah dengan kreatif untuk menjadikan industri sarung tangan menguntungkan dan berkembang semula.

“Tambahan pula, sarung tangan gred bukan perubatan pakai buang terdapat dalam pelbagai saiz, warna, ketebalan dan tekstur. Penggunaan sarung tangan sedemikian wujud dalam perniagaan dari pusat tatu hingga ke makmal dan malah, pusat jagaan kanak-kanak,” kata Nor Hizwan.

Bagi kekal berdaya tahan, beliau berkata, MRC memudahkan pengeluar tempatan dalam mendapatkan pasaran baharu kepada sektor bukan perubatan.

Antara inisiatif tersebut ialah penyertaan MRC dalam Food Safety Summit Conference & Expo 2022 di Illinois, AS untuk mempromosikan sarung tangan pengendalian makanan dan British Dental Conference and Dentistry Show 2022 di Pusat Pameran Nasional di United Kingdom sebagai sebahagian daripada inisiatif untuk mempromosikan produk pergigian berkualiti tinggi termasuk sarung tangan pergigian.

Selain itu, MRC, agensi di bawah Kementerian Perusahaan Perladangan dan Komoditi akan menjadi penganjur utama Sidang Kemuncak dan Ekspo Agrikomoditi Antarabangsa Malaysia atau MIACES 2022 yang akan diadakan pada 26 hingga 28 Julai 2022 di Pusat Pameran dan Perdagangan Antarabangsa Malaysia, Kuala Lumpur. – Bernama

See author's posts


Kabaddi Malaysia akan dapat manfaat

ATLET Kabaddi dan pegawai daripada Malaysia akan mendapat manfaat daripada usaha India dan Persekutuan Kabaddi Antarabangsa (IKF) dalam mempromosikan sukan itu ke Sukan Olimpik.

Sebagai sebahagian daripada promosi dan pembangunan sukan kabaddi, Pihak Berkuasa Sukan India (SAI) baru-baru ini menganjurkan siri Program Pembangunan Jurulatih secara dalam talian untuk kabaddi dari 27 April sehingga 14 Mei.

Pengerusi Jawatankuasa Kejurulatihan Persatuan Kabaddi Malaysia (KAM) Ravindran Duraisamy berkata, kira-kira 500 rakyat Malaysia telah mendapat manfaat daripada webinar tersebut, dengan bahan-bahan telah dikongsikan melalui platform WhatsApp dan YouTube kepada keluarga kabaddi.

“Webinar tersebut amat berguna, ia satu kursus terbuka untuk semua orang, jadi kami (KAM) mengedarkan informasi tersebut kepada ahli-ahli, jurulatih, pemain atau pegawai. Menerusi kursus ini, kami telah mempelajari pelbagai perubahan dalam peraturan, teknik, kejurulatihan dan pembangunan sukan tersebut.

“Ini merupakan suatu yang amat berguna untuk jurulatih tempatan meningkatkan aras kedudukan kita. Saya meminta jurulatih kita untuk mendaftar dengan persatuan berkaitan di negeri atau berhubung dengan saya, kerana kita akan adakan program Zoom kita sendiri tidak lama lagi,” kata Ravindran yang juga naib presiden KAM kepada Bernama.

Antara perkara yang dibincangkan dalam webinar tersebut termasuklah, globalisasi dan mempromosikan kabaddi, taktik menyerang dan bertahan, persediaan psikologi pasukan dan pemain dalam situasi berbeza dan pengenalan bakat.

Selain negara Asia seperti Iran, Jepun, China, Pakistan, Bangladesh, Afghanistan, Indonesia dan Thailand, sukan itu juga dimainkan di Sepanyol, Kenya, Kanada, Poland dan Argentina.

Kabaddi telah mula diminati dalam kalangan bukan India di Malaysia dengan pasukan Sarawak dan Terengganu dibarisi kesemuanya oleh atlet Melayu dan pribumi manakala Perlis, Kelantan dan Perak mempunyai atlet dari pelbagai bangsa dalam pasukan mereka.

“Saya rasa kita mempunyai bakat yang mencukupi, tetapi sokongan kewangan adalah masalah utama kita. Asia merupakan kuasa utama kabaddi. Pencapaian terbaik kita di Sukan Asia ialah tempat kelima pada 2014 di Incheon, selepas latihan pusat lima bulan dan latihan sebulan di Chennai, India, menerusi sokongan Majlis Sukan Negara (MSN).

“Bagaimanapun pada sukan Asia Indonesia pada 2018, kami tidak mendapat sokongan daripada MSN dan menghadapi masalah kewangan. Kami hanya menjalani latihan pusat sebulan, dan terpaksa meninggalkan beberapa atlet terbaik akibat komitmen kerja mereka, kerana kami tidak mampu membayar elaun mereka.

“Untuk Sukan Asia yang akan datang, kami berharap akan menerima sokongan kewangan daripada kerajaan, jadi kami boleh menjalani latihan lebih panjang dan persediaan menjadi pencabar utama pingat. Kami tidak pernah menang pingat sejak kabaddi diperkenalkan pada Sukan Asia 1990 (wanita sejak 2010),” kata pengurus pasukan kabaddi Sukan Asia 2010.

Pada Sukan Asia 2018, pasukan lelaki Malaysia menamatkan saingan di tempat terakhir enam pasukan Kumpulan B, kalah kesemua perlawanan kumpulan, dengan Iran memecahkan penguasaan India pada tujuh edisi dengan memenangi pingat emas pertama mereka dalam kabaddi untuk lelaki dan wanita. – Bernama

See author's posts


Sang juara ke Qatar

Juara bertahan, Perancis layak ke pusingan akhir Piala Dunia 2022 di Qatar selepas membelasah Kazakhstan 8-0 semalam dibantu empat gol Kylian Mbappe manakala Belgium turut  mengesahkan tiket mereka.

Skuad kendalian Didier Deschamps mengatasi Kazakhstan di Parc des Princes dekat Paris bagi mendahului Kumpulan D dengan Karim Benzema meledak dua gol manakala Adrien Rabiot dan Antoine Griezmann juga menemui gawang.

Benzema memberitahu televisyen M6: “Kami mendapat gol, kami tidak dibolosi dan kami bermain bola sepak yang bagus.”

Belgium, yang tewas di tangan Perancis pada separuh akhir kejohanan pada 2018, memastikan tempat di Qatar apabila menewaskan Estonia 3-1 di Brussels untuk mendahului Kumpulan E.

Christian Benteke membuka akaun Belgium sebelum Yannick Carrasco dan Thorgan Hazard melengkapkan tugas mereka.

Gol saguhati Estonia dijaringkan Erik Sorga.

Sementara itu, Kylian Mbappe berkata juara bertahan, Perancis akan ke pusingan akhir Piala Dunia tahun depan untuk memenanginya selepas dia mencipta empat gol ketika menang 8-0 mengatasi Kazakhstan bagi mengesahkan tempat ke temasya itu.

Bintang Paris Saint-Germain, Mbappe meledak hatrik pada babak pertama, menjadikan dia pemain Perancis pertama melakukannya dalam saingan kompetitif antarabangsa sejak Dominique Rocheteau pada 1985.

Dia menambah jaringan keempat pada lewat permainan bagi melengkapkan kemenangan Perancis seterusnya menempah tiket ke Qatar.

“Bola rasmi perlawanan sudah ada dalam loker saya,” kata Mbappe.

“Perkara paling penting ialah kelayakan, kerana kami mahu memberikan diri kami peluang bagi mempertahankan gelaran milik kami.

“Menang Piala Dunia ialah satu impian, satu sasaran, ia segala-galanya dan peluang unik untuk bermain dalam pasukan yang boleh memenanginya. Kami ke sana untuk memenanginya.” – AFP

See author's posts


Kapit sekali lagi dilanda banjir

KAPIT: Beberapa kawasan di Bahagian Kapit di sini sekali lagi dinaiki air hanya dalam tempoh kurang seminggu.

Menurut Ketua Balai Bomba dan Penyelamat (BBP) Kapit, Erwandy Tugor, hujan yang melanda dalam tempoh beberapa hari ini telah menyebabkan dua buah rumah panjang dan sebuah tadika KEMAS dinaiki air.

“Hasil pemantauan semalam mendapati empat keluarga di Rumah Jermai, Sungai Sebenda terjejas selepas rumah mereka dinaiki air sedalam 1.0 meter.

“Kesemua mangsa telah berpindah sementara ke Rumah Bengau dan keadaan air masih bertahan,” jelasnya ketika dihubungi, semalam.

Jelasnya lagi, Tadika KEMAS Rumah Bengau turut dinaiki air sedalam 0.5 meter.

Katanya, laluan utama ke Rumah Bengau juga dinaiki air sedalam 0.3 meter.

“Sebuah keluarga di Rumah Philimon yang terletak di Asal Bawai Kapit turut terjejas apabila kawasan terbabit dinaiki air setinggi 2 meter dan laluan utamanya ditenggelami air sedalam 0.2 meter,” ujarnya.

See author's posts


Empat lelaki tempatan ditahan

KUCHING: Polis dari Jabatan Siasatan Jenayah Narkotik Padawan berjaya menangkap empat warga tempatan keranaterlibat dalam aktiviti penyalahgunaan dadah.

Ketua Polis Padawan, Superintenden Aidil Bolhassan berkata, keempat-empat suspek yang berumur di antara 31 hingga 42 tahun ditangkap pada Sabtu, 10.00 malam di sebuah bilik di Batu 12, Jalan Kuching-Serian.

Semua suspek mengaku terlibat dalam penyalahgunaan sejak 2016.

Suspek ditangkap bersama dengan rampasan dua paket plastik kecil berwarna biru yang mengandungi ketulan kristal disyaki dadah jenis syabu dengan berat kasar sebanyak 0.64 gram.

Pada masa sama, hasil ujian saringan air kencing semua suspek juga didapati positif dadah jenis Amphetamine dan Methamphetamine.

Semua suspek akan didakwa di bawah Seksyen 12 (2) dan Seksyen 15 (1) Akta Dadah Berbahaya 1952.

Suspek juga mendakwa mereka membeli dadah berkenaan untuk kegunaan sendiri.

Jika disabit kesalahan, suspek boleh dihukum denda maksimum RM 100,000 atau penjara maksimum lima tahun atau kedua-duanya sekali.

Semua suspek ditahan di Balai Polis Padawan untuk siasatan lanjut.

See author's posts


121 korban malaria di Nigeria

ABUJA: Sekurang-kurangnya 121 kanak-kanak bawah umur lima tahun dilaporkan meninggal dunia di Nigeria dalam tempoh empat bulan lalu akibat malaria ketika jumlah kes meningkat semasa musim tengkujuh, lapor Agensi Anadolu.

Pada sidang akhbar Selasa lalu, Pengarah Hospital Dutse, Abbas Ya’u berkata, 15,754 kes malaria dikesan di Dutse, negeri Jigawa, timur laut negara itu antara Jun dan September,  8,102 daripada mereka adalah pesakit pediatrik.

Beliau berkata, sistem kekebalan kanak-kanak bawah lima tahun tidak cukup kuat untuk melawan parasit itu dan mereka mudah dijangkiti lalu meninggal dunia.

Menurut Laporan Malaria Dunia 2019 diterbitkan pada Disember lalu oleh Pertubuhan Kesihatan Sedunia (WHO), 228 juta kes malaria dikesan di seluruh dunia pada 2018.

Dianggarkan sebanyak 405,000 kematian di seluruh dunia akibat penyakit itu dan 94 peratus kematian pada 2018 adalah di rantau Afrika.

Angka korban di Nigeria sahaja sebanyak 24 peratus daripada perangkaan dunia.

Kanak-kanak bawah lima tahun adalah kumpulan berisiko tinggi dengan 67 peratus kematian.

Malaria menjangkiti manusia menerusi gigitan nyamuk yang dijangkiti penyakit berkenaan.

Meskipun boleh dicegah dan dirawat, ia masih dianggap penyakit mengancam nyawa, menurut Pusat Kawalan dan Pencegahan Penyakit Berjangkit Afrika.

Mereka yang dijangkiti kebiasaannya mengalami gejala seperti deman panas dan menggigil kesejukan.

Sementara itu, di Hanoi, banjir, tanah runtuh dan bencana alam lain yang melanda Vietnam sudah meragut 111 nyawa manakala 22 lagi masih hilang setakat Selasa, lapor agensi berita Xinhua.

Jumlah korban terutamanya dilaporkan di wilayah Quang Tri, Thua Thien-Hue dan Quang Nam, menurut Jawatankuasa Pemandu Kawalan dan Pencegahan Bencana Alam pada Rabu.

Seramai 60 mangsa maut dalam kejadian tanah runtuh dan banjir. Misi mencari dan menyelamat masih diteruskan.

Sehingga 5.00 petang waktu tempatan Selasa, hampir 59,300 isi rumah dengan sekitar 206,800 orang di kawasan Ha Tinh, Quang Binh dan Quang Tri telah dipindahkan.

Walaupun hujan semakin berkurangan pada Rabu, risiko banjir kilat, tanah runtuh dan banjir diramal terus mengancam beberapa kawasan di Ha Tinh, Quang Binh dan Quang Nam, menurut pihak berkuasa cuaca negara.

Wakil Perdana Menteri, Trinh Dinh Dung mengingatkan penduduk di lokasi terjejas untuk bersiap berdepan kemungkinan ribut Saudel yang diramal melanda dalam beberapa hari lagi.-Bernama

See author's posts


SMA wajar diberikan lesen

BETONG:  Syarikat-syarikat di bawah Lembaga Multimedia Sarawak (SMA) wajar diberikan lesen untuk menyalur perkhidmatan telekomunikasi kepada penduduk di negeri ini.

Ketua Menteri, Datuk Patinggi Abang Johari Tun Openg berkata ia perlu bagi mengatasi masalah jaringan perkhidmatan telekomunikasi dalam kalangan penduduk terutama sekali mereka yang tinggal di luar bandar.

“Masalah ini amat dirasai oleh penduduk luar bandar apabila terdapat syarikat pembekal telekomunikasi yang enggan menyediakan perkhidmatan di kawasan mereka atas sebab faktor keuntungan.

“Atas sebab itulah saya merasakan perlunya syarikat di bawah SMA diberi lesen agar mereka dapat membekal perkhidmatan telekomunikasi untuk penduduk di kawasan yang enggan dimasuki oleh lain-lain syarikat,” katanya semasa merasmikan Menara dan Perkhidmatan Telekomunikasi SMART 300 di Ludan Ulu di sini semalam.

Selain itu beliau memberitahu pembinaan menara dan penyediaan khidmat telekomunkasi di sini wajar sejajar dengan pemilihan Betong sebagai salah satu lokasi bakul makanan di negeri ini.

Katanya pemilihan Betong bagi tujuan itu secara tidak langsung menuntut kepada peningkatan aktivit pertanian moden yang turut melibatkan teknologi ‘Internet Of Things’ atau IoT.

“Lagi pun pada waktu kini sudah ramai penduduk memiliki gajet moden seperti telefon pintar dan komputer riba sehingga menyebabkan kerajaan tiada pilihan lain iaitu terpaksa meningkatkan jaringan capaian internet di kawasan ini,” kata Abang Johari.

Hadir sama Timbalan Ketua Menteri, Datuk Amar Douglas Uggah Embas, Menteri Utiliti, Dato Sri Dr Stephen Rundi Utom, Menteri Muda Utiliti (Bekalan Air), Datuk Dr Abdul Rahman Junaidi, Ahli Parlimen Betong, Robert Lawson Chuat, Ahli Dewan Undangan negeri Layar, Gerald Rentap Jabu, Pengurus Besar SMA, Dr Zaidi Razak, Tan Sri Dato Sri Abang Khalid Tan Sri Abang Marzuki dan Residen Betong, Friday Belik.

Lebih 200 menara telekomunikasi telah siap dibina oleh SMA di bawah inisiatif SMA 300 di seluruh negeri ini pada masa sekarang.

Di Bahagian Betong, SMA selesai membina 31 menara telekomunikasi dengan enam lagi menara masih dalam proses pembinaan.

See author's posts


Perdana Menteri New Zealand letak jawatan

WELLINGTON: Perdana Menteri New Zealand Jacinda Ardern (gambar) mengumumkan akan meletak jawatan menjelang 7 Feb, lapor Agensi Akhbar Jerman (dpa).

Ardern membuat pengumuman mengejut itu semasa sidang media pertamanya bagi 2023 pada Khamis.

“Kami memberikan semuanya  selagi kami mampu. Dan bagi saya, sudah tiba masanya (meletak jawatan),” katanya.

Peletakan jawatannya berkuat kuasa selepas pelantikan perdana menteri baharu.

Undian kaukus untuk memilih pemimpin baharu Parti Buruh akan berlangsung pada Sabtu.

Adern dilantik sebagai perdana menteri pada 2017 ketika berusia 37 tahun dan merupakan wanita termuda di dunia yang memimpin kerajaan.

Ardern juga mengumumkan pemilihan tahun ini akan diadakan pada 14 Okt. – Bernama.

See author's posts


Cinta Tunas kepada kraf tangan

Pepatah lama ada mengatakan, hendak seribu daya, tak hendak seribu dalih. Pepatah itu memang sesuai untuk menjelaskan tentang usaha dan cinta Tunas Redy, 49, dari Kampung Jagoi Duyoh di Bau terhadap bidang kraf tangan.

Kata Tunas, sejak dari kecil beliau sudah jatuh cinta dengan kraf tangan, terutama yang berupa aksesori wanita tetapi tiada asas untuk menghasilkannya sendiri. Justeru, beliau akan membeli kraf tangan yang diminatinya itu dan bila sampai ke rumah, meleraikannya satu persatu untuk mengetahui cara ia dihasilkan.

Dengan hanya bimbingan seperti itu, pada tahun 2011 beliau nekad menjadikan bidang kraf tangan sebagai sumber pendapatannya , tetapi terhad dengan pembuatan tudung saji sahaja. Tambahan pula ketika itu beliau masih belajar cara mencari bahan-bahan untuk projek kraf tangannya serta bagaimana memasarkannya.

Selepas bertemu dengan pembekal bahan-bahan mentah dari China yang selalu berurusan di Kuching, Tunas akhirnya mampu membeli bahan-bahan untuk kraf tangannya dengan harga mampu milik dan dalam kuantiti yang banyak.

“Saya semakin teruja untuk menghasilkan kraf tangan atas jenama saya sendiri seperti rantai, gelang,tetapi saya lebih utamakan kraf tangan bermotif tradisional Bidayuh. Saya orang Bidayuh jadi kraf tangan kaum sendiri memang dekat di hati ” katanya.

Bermula dengan jumlah keluaran yang terhad, Tunas bertatih menambah pengeluaran kraf tangannya, lebih-lebih lagi selepas mendapat bimbingan daripada Majlis Kraf Sarawak melalui pelbagai kursus yang ditawarkan.

“Saya mula mempelbagaikan produk kraf tangan saya dengan produk bercita rasa moden atas permintaan ramai pelanggan. Maklumlah, lain orang lain cita rasanya saya sebagai pengeluar, saya berusaha memenuhi setiap permintaan” kata Tunas.

Ketika itu beliau sudah banyak kali menerima undangan dan menyertai festival dan promosi kraf tangan di seluruh negara. Bak kata orang, jauh perjalanan, luas pemandangan. Dari perjalanan seperti inilah Tunas mendapat banyak ilham baharu untuk kraf tangannya, selain berjaya mendapatkan pembekal bahan mentah dari Sabah dan Kuala Lumpur untuk merancakkan lagi pengeluaran produknya.

Seperti usahawan lain masa kini, Tunas mempromosikan produk beliau di laman-laman sosial seperti Facebook, Instagram dan WhatsApp. Selain itu, beliau juga menyewa kiosk di sebuah pasar raya bagi mempamer dan menjual kraf tangan uniknya.

Untuk menyesuaikan produknya dengan cita rasa pelanggan, Tunas selalu mendengar maklum balas daripada para pelanggan beliau dan membuat perubahan yang perlu sebagaimana yang diminta.

“Syukurlah, saya selalu terima maklum balas yang positif. Tetapi jika ada yang tidak berpuas hati, saya akan ubah mengikut kehendak pelanggan,” tambah beliau.

Sibuk menjaga kiosk dan melayan permintaan pelanggan tidak mengekang Tunas daripada terus menambah hasil kraf tangan. Dalam sehari, wanita gigih ini mampu menghasilkan sekurang-kurangnya tujuh aksesori rumit seperti choker, rantai dan gelang Bidayuh.

“Kalau aksesori yang mudah, jumlahnya lebih banyak daripada itu. Ini pekerjaan saya, jadi saya memfokus sepenuhnya agar dapat menambah produk setiap hari,” kata Tunas sambil menambah, permintaan daripada pelanggan biasanya mencanak naik pada musim-musim perayaan.

Tunas mengakui pandemik Covid-19 memang menjejaskan perniagaannya tetapi ini sama sekali tidak menjejaskan semangatnya untuk terus memajukan kraf tangannya. Malah beliau menggunakan kesempatan ini untuk menambahbaik kualiti dan menambah jumlah pengeluarannya untuk persediaan pasca Covid-19 nanti.

Malah Tunas juga tidak lokek untuk berkongsi ilmua dengan sesiapa sahaja yang ingin menjadikan bidang kraf tangan sebagai sumber pendapatan sampingan untuk diri atau keluarga.

“Kraf tangan adalah minat saya. Jika ada yang berminat untuk belajar, boleh datang ke galeri saya di Kampung Jagoi Duyoh. Sekurang-kurangnya ini sumbangan saya untuk industri kraf tangan amnya, dan kraf tangan Bidayuh, khasnya,” tambah beliau.

Oleh HAINI DARANI

See author's posts


Peniaga, usahawan masih risau

DIYANA SAMSUDDIN

KUCHING: Rata-rata para peniaga dan usahawan di sekitar bandar raya ini belum dapat menarik nafas lega terhadap pengumuman Kerajaan Sarawak terhadap sektor ekonomi dibenarkan beroperasi mulai hari ini.

Menurut pengusaha kantin DBKU, Zamrut Awi, 50, pengumuman yang dibuat oleh Timbalan Ketua Menteri Datuk Amar Douglas Uggah Embas disambutnya dengan rasa serba salah.

“Gembira ada juga dan gusar ada juga memandangkan selagi kes jangkitan pandemik Covid-19 belum mencapai angka 0 (sifar) saya anggap kebenaran ini bukan suatu khabar yang menggembirakan kita semua,” katanya yang turut mengusahakan Wafdan Catering.

Menurutnya lagi, berada di sektor perniagaan makanan pengumuman oleh Uggah tempoh hari memberi sedikit cabaran terhadap modal untuk membuka perniagaannya kembali.

“Pandemik ini memberi impak perubahan besar waima perniagaan sudah dapat mula beroperasi saya kuatir pelanggan akan berkurangan dari sebelum penularan wabak.

“Namun saya positif terhadap sambutan pelanggan dan semoga rezeki kami masih di bidang ini,” ujarnya sambil mengakui langkah-langkah kesihatan dan keselamatan akan dipertingkatkan di premis kantin mengikut saranan Kementerian Kesihatan Malaysia (KKM).

Luahan yang serupa oleh pemilik Restauran Kopicut 49, Chopie Cakap, yang mengakui pengumuman Uggah adalah berita gembira namun ia juga adalah ‘pintu masuk’ kepada fasa pembersihan sebelum rakyat berjaya memasuki norma kehidupan terdahulu.

“kita harus mengharungi satu lagi fasa iaitu bebas supaya kita boleh kembali kepada norma sebelum ini dan harus menitik beratkan 200 peratus untuk memastikan SOP ini dijalankan dengan sempurna dan baik,” katanya.

Katanya lagi dari sudut pandang rakyat awam pula, dirinya seperti orang lain yang berharap agar pandemik ini segera pulih dan pengumuman tempoh hari belum melegakan tetapi rakaman terima kasih kepada kerajaan atas keprihatinan terhadap ekonomi peniaga Bumiputera sepertinya.

“Saya menyarankan tidak sesuai lagi masa untuk kita makan-makan dikedai. Kekal bungkus, dan kekal gunakan rider-rider yang berdaftar untuk memesan makanan,

“Dan jika kes kita kembali kepada “sifar kematian dan yang positif” dalam masa 2 minggu berturut-turut dan dilabelkan sebagai kawasan hijau, maka saya bersetuju untuk restoran ataupun mana-mana sektor yang melibatkan orang awam berkumpul boleh dibuka dengan satu garis panduan di tetapkan,” ujarnya.

Sementara itu, pengumuman boleh mula beroperasi hari ini disifatkan oleh Dayang Angela Awang Kassim sebagai keprihatinan kerajaan untuk membantu golongan usahawan membangunkan ekonomi.

Dayang yang mengusahakan perkhidmatan berpantang Qhaula Azur Spa & Beauty mengakui sementara menanti pengumuman berkenaan pihaknya sudah bersiapsiaga untuk menjalankan perkhidmatan semasa pandemik ini.

“Kami menjadi lebih peka tentang keadaan isu covid19 dengan santizier,mask dan sentiasa memastikan sekitar kawasan tempat bekerja didlm keadaan bersih dan telah dinyah kuman,” ujarnya.

“Oleh itu saya berharap agar setiap pelanggan memberikan kerjasama dan memahami norma baharu agar kita penularan wabak berjaya di bendung,” tambahnya.

See author's posts


‘Abang askar’ santuni anak-anak rumah kebajikan

KUCHING: Markas Pemerintahan Medan Timur Tentera Darat (MK PMTTD) menerusi Program Pelan Strategik MINDEF (PSM) 2021 hingga 2025 menyantuni anak-anak Rumah Kebajikan Pertubuhan Baiturrahmah di sini, baru-baru ini.

PSM merupakan inisiatif bagi memperkasa kolaborasi strategik Tentera Darat Malaysia (TDM), khususnya MK PMTTD bersama komuniti dalam agenda memacu pembinaan imej positif masyarakat terhadap Angkatan Tentera Malaysia (ATM).

Ia diterjemahkan menerusi penerapan hubungan baik di kalangan masyarakat melalui Program Jiwa Murni (PJM) yang cakna terhadap kesejahteraan lokaliti setempat dan seterusnya meningkatkan kredibiliti TDM sebagai organisasi yang dipercayai.

Program itu dirasmikan oleh Ketua Pengarah Tadbir dan Logistik (KPTL) MK PMTTD, Brig Jen Azelan Abu Bakar mewakili Panglima Medan Timur Tentera Darat, Leftenan Jeneral Datuk Mardzuki Muhammad.

Antara pengisian program ialah sesi ‘Ice Breaking’, Syarahan Motivasi dan slot Bual Bicara Kerjaya Tentera.

Turut berlangsung adalah acara penyerahan sumbangan beg sekolah dan kelengkapan persendirian yang turut dihadiri oleh Kol Risik MK PMTTD, Kolonel Sukcha Din Tawan dan Pegawai Staf 1 Hal Ehwal Islam MK PMTTD, Leftenan Kolonel Zamri Ab Rahman.

Sementara itu, Pengurus Rumah Baiturrahmah (lelaki) Abdul Rahman Hassan berkata, Pertubuhan Kebajikan Baiturrahmah Kuching, merupakan pertubuhan bukan kerajaan (NGO) yang menyediakan khidmat penjagaan kepada anak-anak saudara baru lingkungan usia seawal tujuh tahun dan mula beroperasi sejak Januari 2014.

Katanya, premis banglo dua tingkat dengan kapasiti tujuh bilik ini bermula dengan hanya empat pelajar dan kini seramai 40 pelajar telah dibimbing di premis yang mampu menempatkan 20 penghuni dalam satu masa.

Dalam pada itu, salah seorang penghuni rumah berkenaan, iaitu Xien Que Irwan Shah, 12, dari Samarahan berkata beliau teruja apabila ‘abang askar’ datang dan menyantuni penghuni rumah ini kerana amat meminati kerjaya tentera.

Selain itu, Pengurus Rumah Baiturrahmah turut terharu atas keprihatinan pihak MK PMTTD dan berharap agar usaha murni ini terus dilestarikan dalam usaha pembentukan sahsiah dan pemerkasaan jati diri anak-anak di rumah tersebut.

Program ini merupakan inisiatif bagi menyokong Pelan Strategik MINDEF 2021 hingga 2025 Teras Empat iaitu Pengukuhan Kerjasama Awam-Tentera (Civil Military Cooperation-CIMIC) demi kelangsungan ‘Pertahanan Menyeluruh’ dan diperkuatkan dengan Tonggak Kelima Perintah Ulung Panglima Tentera Darat iaitu ‘Peningkatan Hubungan TDM Dengan Awam’.

See author's posts


PKP: Kepatuhan komuniti maritim memuaskan

LIONG CHAI LING

MIRI: Maritim Malaysia, Zon Maritim Miri telah melakukan
Operasi Covid- 19 Laut di sepanjang perairan Miri, semalam.

Sebanyak tiga buah aset Maritim Malaysia diaturgerak
sepanjang operasi ini dilaksanakan.

Pengarah Zon Maritim Miri, Kepten (M) Md. Fauzi bin
Othman berkata, operasi itu dilaksanakan bagi memastikan komuniti maritim
mematuhi arahan Perintah Kawalan Pergerakan (PKP) sepanjang tempoh bermula 18
Mac 2020 sehingga ditamatkan.

“Sejak PKP dikuatkuasakan sehingga 22 April, Maritim
Malaysia telah melaksanakan 211 jumlah pemeriksaan di perairan Miri.

“Sepanjang operasi dilakukan didapati tahap
kepatuhan komuniti maritim terhadap arahan PKP adalah amat memuaskan di PKP
fasa ketiga ini,” katanya menerusi satu kenyataan.

Fauzi berkata, kebanyakan vesel-vesel yang diperiksa
semasa pemeriksaan merupakan kumpulan perkhidmatan penting (essential service).

“Kumpulan ini terdiri daripada vesel
“offshore”, bot nelayan dan juga vessel kargo. “Hasil
pemeriksaan tiada bot memancing rekreasi dikesan sepanjang operasi
dijalankan,” katanya.

Beliau berkata, Pasukan Polis Marin juga turut membantu
dengan menggerakkan sebuah aset mereka.

Dalam pada itu, Fauzi berkata Maritim Malaysia akan terus
meningkatkan penguatkuasaan undang-undang Maritim di perairan negara agar semua
komuniti maritim dapat mematuhi undang-undang Malaysia dan juga arahan PKP yang
sedang dilaksanakan.

“Kerjasama daripada masyarakat terutamanya komuniti
maritim dalam memberikan maklumat amat dialu-alukan bagi membantu Maritim
Malaysia dalam membanteras jenayah di laut,” katanya.

Oleh itu, untuk sebarang aduan dan maklum balas, orang
awam bolehlah menghubungi terus ke Pusat Operasi Zon Maritim Miri ditalian
085-418204.

Sementara itu, Utusan Sarawak yang menyertai operasi
bersama Covid-19 Laut semalam mendapati keadaan perairan di sini, terkawal.

See author's posts


Harga minyak jatuh lepas perintah berkurung

PENDUDUK menunjukkan pengesahan Kod QR sebelum melalui Terowong Jalan Renmin, China. • Foto AFP

BEIJING: Harga minyak global jatuh selepas China melaksanakan perintah berkurung di seluruh bandar Shanghai yang merupakan hab kewangan dan pembuatan penting di dunia.

Lapor AFP, minyak mentah Brent kehilangan lebih AS$4.50 (RM18.90) setong berikutan kebimbangan mengenai langkah tersebut sekali gus menyaksikan permintaan minyak akan jatuh.

Indeks Saham Komposit Shanghai jatuh pada awal dagangan sebelum mencatatkan sebahagian besar kerugian.

Di sebalik kejatuhan itu, harga minyak kekal 80 peratus lebih tinggi berbanding tahun lalu, selepas perang di Ukraine menyebabkan kenaikan komoditi utama itu.

Rakan Kongsi Pengurusan di Pengurusan Aset SPI, Stephen Innes berkata, pelabur melahirkan kebimbangan tentang keberkesanan dasar toleransi sifar China terhadap Covid-19.

Beliau menjelaskan dalam nota kepada pelabur bahawa terdapat jangkaan gangguan rantaian bekalan selanjutnya serta kejatuhan permintaan.

Bagaimanapun, Ketua Ekonomi di Bank Hang Seng China, Dan Wang menjangkakan perintah berkurung tidak akan memberi kesan kepada rantaian bekalan.

“Kebanyakan kilang terus beroperasi seperti biasa dan pekerja sama ada menjalani perintah berkurung atau diberikan keutamaan menjalani ujian calitan,” kata pakar ekonomi yang berpangkalan di Shanghai.

Perintah berkurung yang bermula hari ini merupakan pelaksanaan terbesar sejak wabak Covid-19 merebak dua tahun lalu.-AFP

See author's posts


GPS kekalkan komitmen

AMANAT… Datuk Patinggi Tan Sri Abang Johari Tun Openg menyampaikan ucapan pada Majlis AnugerahKecemerlangan Industri Ketua Menteri Ke-3 (CMIEA) 2021 di Pusat Konvensyen Borneo Kuching (BCCK), semalam.• Foto JABATAN PENERANGAN NEGERI SARAWAK

KUCHING: Kerajaan Gabungan Parti Sarawak (GPS) akan terus mengekalkan komitmennya hasilkan iklim yang sesuai untuk pelaburan melalui dasar mesra perniagaan dan inisiatif bagi meningkatkan keyakinan pelabur tempatan dan asing.

Ketua Menteri, Datuk Patinggi Tan Sri Abang Johari Tun Openg berkata, pelaburan asing dari (bukan dan) pelbagai negara telah menunjukkan petunjuk untuk melabur di Sarawak atau mengembangkan pelaburan sedia ada mereka di negeri ini.

“Hal ini kerana, Sarawak dapat memberikan keadaan yang selamat dan persekitaran kondusif untuk melabur atau melabur semula,” katanya ketika berucap pada Majlis Anugerah Kecemerlangan Industri Ketua Menteri Ke-3 (CMIEA) 2021 di Pusat Konvensyen Borneo Kuching (BCCK), malam tadi.

Tambahnya, terdapat peningkatan pelaburan semula di Samajaya Zon Perindustrian Berteknologi Tinggi, cadangan untuk pengeluaran hidrogen dan aktiviti gas hiliran di Tanjong Kidurong, Bintulu dan SHELL telah memberikan beberapa komitmen untuk menempatkan semula  ibu pejabat ke Miri.

“Ini semua tanda ada kepercayaan terhadap kemampuan Kerajaan Sarawak di bawah GPS untuk menyediakan persekitaran yang kondusif untuk pelaburan di Sarawak,” ujarnya.

Jelasnya, Kerajaan Sarawak akan terus mempelbagaikan ekonomi dengan tumpuan khusus kepada pemodenan pertanian, pengukuhan infrastruktur, memajukan pelancongan dan mempercepatkan pembangunan modal insan seperti yang digariskan dalam Strategi Pembangunan Pasca Covid-19 2030 (PCDS 2030).

“Kawasan pedalaman kita masih kurang dibangunkan, oleh itu semakin pesat transformasi luar bandar dengan pelaksanaan pelbagai jurusan kerja-kerja infrastruktur seperti jalan raya dan jambatan, kemudahan awam dan kemudahan asas adalah kunci untuk memacu pertumbuhan ekonomi dan merangsang permintaan.

“Ini bukan cakap kosong sebagai tugas untuk menghubungkan kawasan luar bandar yang mempunyai infrastruktur jalan raya yang baik dan asas-asas lain kemudahan diletakkan di bahu RECODA yang peranannya telah diperluaskan untuk memasukkan pembangunan dalam URDA, HRDA dan HDA dengan  jumlah peruntukan sebanyak RM4.5 bilion,” katanya lagi.

Ujar Abang Johari, Kerajaan GPS di bawah pimpinannya juga telah berkembang hasil melalui ‘kejuruteraan semula hasil’ supaya negeri boleh mempunyai fleksibiliti fiskal dalam menguruskan sumber kewangan dan dalam menyusun strategi agenda pembangunannya.

“Ini akan membolehkan negeri melaksanakan projek infrastruktur dan kemudahan asas di seluruh negeri dengan cepat dan pada masa yang sama membina rizab yang mencukupi untuk menghadapi sebarang kemungkinan.

“Strategi ini penting dalam memenuhi objektif kami untuk mempercepatkan pembangunan dalam negeri bagi memastikan keseimbangan pembangunan antara bandar dan luar bandar,” jelasnya.

Katanya, lebih banyak kawasan akan dibuka untuk aktiviti ekonomi yang produktif yang akan menyediakan peluang pekerjaan dan perniagaan yang lebih besar.

“Saya yakin ini akhirnya akan meningkatkan kesejahteraan rakyat, khususnya masyarakat luar bandar.

“Walaupun kami telah memperkenalkan banyak inisiatif untuk menerajui ekonomi baharu, sektor swasta juga mesti sepenuhnya terlibat dalam memacu pertumbuhan ekonomi Sarawak.

“Kunci untuk merealisasikan Sarawak sebagai sebuah ekonomi maju 2030 ialah penglibatan perniagaan Sarawak dalam melabur dalam projek di Sarawak,” ujarnya.

Jelasnya, Kerajaan Negeri berusaha  menggalakkan keusahawanan dan pelaburan dalam kalangan rakyat Sarawak yang berminat untuk membangun dan melaksanakan projek mereka.

“Dalam hal ini, Persekutuan Perniagaan Sarawak (SBF) memainkan peranan penting dalam penyelarasan hubungan antara komuniti perniagaan dan Kerajaan Negeri sambil kita bekerjasama dalam menjadikan Sarawak sebuah negeri maju menjelang 2030,” katanya.

Oleh NUR AIN OTSMAN

See author's posts


Bayi dua tahun antara lima maut nahas dua kereta

SIBU: Lima individu termasuk seorang bayi berusia dua tahun dilaporkan maut dalam nahas membabitkan dua kenderaan di Jalan Kampung Tamin di sini hari ini.

Menurut Pusat Gerakan Operasi (PGO) Bomba Sarawak mangsa yang maut dikenali sebagai Alicesha Bathrish Langi, 24; Allesandro Collin Stewart, 2; Marcos Marican, 26; Marican@Langkan Legi, 61.

Bagaimanapun, maklumat mengenai seorang lagi mangsa maut belum diketahui setakat ini.

Katanya, lima lagi cedera dalam nahas yang berlaku sekitar 10.00 pagi tadi.

“Nahas membabitkan sebuah kereta Perodua Myvi dengan Kia Sportage. Dua mangsa yang maut menaiki Myvi manakala tiga lagi mangsa maut menaiki Kia Sportage.

“Pihak Bomba yang tiba di lokasi kejadian bertindak mengeluarkan seorang mangsa yang tersepit di dalam Myvi dan seorang lagi mangsa tersepit di dalam Kia Sportage.

“Empat mangsa disahkan meninggal di tempat kejadian oleh pegawai perubatan manakala bayi lelaki berusia dua tahun disahkan meninggal di Klinik Selangau.

“Kesemua mangsa yang cedera dikejarkan ke Klinik Selangau untuk mendapatkan rawatan segera,” katanya dalam kenyataan media.

Mayat mangsa yang maut diserahkan kepada pihak polis untuk tindakan selanjutnya.

See author's posts